
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1331 


29 Ιουνίου 1999 


ΑΠΟΦΑΣΕΙ Σ 

Αριθ.1735 

Έγκριση του ΟΕΥ του Δήμου Λευκάδας Ν. Λευκάδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις: 

α) της παρ. 5 του άρθρου 8 του Ν. 2307/95, 
β) της παρ. 2 του άρθρου 18 του Ν. 2539/97 όπως τρο¬ 
ποποιήθηκαν με τις διατάξεις του άρθρου 13 του Ν. 
2672/98 και 

γ) του άρθρου 7 του Ν. 2503/97. 

2. Την αριθ. 102/99 απόφαση του Δημοτικού Συμβουλί¬ 
ου Λευκάδας με την οποία καταρτίστηκε και ψηφίστηκε ο 
ΟΕΥ του Δήμου, αποφασίζουμε: 

Επικυρώνουμε την αριθ. 102/99 απόφαση του Δημοτι¬ 
κού Συμβουλίου Λευκάδας, με την οποία καταρτίστηκε 
και ψηφίστηκε ο ΟΕΥ του Δήμου ως ακολούθως: 

Ο.Ε.Υ. 

ΔΗΜΟΥ ΛΕΥΚΑΔΑΣ 
(Άρθρ. 18 Ν. 2539/97) 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 
Οι Υπηρεσίες του Δήμου, συγκροτούνται ως εξής: 

1. Γ ραφείο Δημάρχου 

2. Γραφείο Νομικής Υποστήριξης 

3. Δ/νση Διοικητικών και Οικονομικών Υπηρεσιών 

4. Δ/νση Τεχνικών Υπηρεσιών 

Άρθρο 2ο 

Οι παραπάνω υπηρεσίες υποδιαιρούνται σε επιμέρους 
διοικητικές μονάδες ως ακολούθως: 

1 .Γραφείο Δημάρχου 
α) Ιδιαίτερο γραφείο Δημάρχου 
β) Γ ραφείο Ειδικού Συνεργάτη, Συμβούλου ή Επιστημο¬ 
νικού Συνεργάτη 
γ) Γ ραφείο Αντιδημάρχων 
δ) Γραφείο τύπου - Δημοσίων Σχέσεων 
ε) Γραφείο Προγραμματισμού-ανάπτυξης 

2. Γραφείο Νομικής Υποστήριξης 

3. Δ/νση Διοικητικών και Οικονομικών Υπηρεσιών 


Α. Τμήμα Διοίκησης και Διοικητικών Υποθέσεων 
α) Γ ραφείο Δημοτικού Συμβουλίου - Δημαρχιακής Επι¬ 
τροπής και τοπικών συμβουλίων 
β) Γ ραφείο Νομικών προσώπων 
γ) Γ ραφείο προσωπικού 

δ) Γραφείο πρωτοκόλλου-Διεκπεραίωσης-Αρχείου - 
Γ ραμματεία 

ε) Γ ραφείο Μηχανοργάνωσης 

στ) Γ ραφείο Ειδικής Υπηρεσίας και Υγιεινής 

ζ) Γραφείο Κοινωνικών Υπηρεσιών- Παιδείας-Νεολαίας 

Β. Τμήμα Αστικής Κατάστασης 

α) Γραφείο Μητρώων-Στρατολογίας-Ιθαγένειας 

β) Γ ραφείο Δημοτολογίων-εκλογών 

γ) Γ ραφείο Ληξιαρχείου-Πολιτικών γάμων 

Γ. Τμήμα Οικονομικών Υπηρεσιών 
α) Γραφείο βεβαίωσης τελών- δικαιωμάτων- φόρων-ει- 
σφορών 

β) Γ ραφείο δημοτικής περιουσίας - δημοτικών Επιχει¬ 
ρήσεων - προμηθειών - διαχείρισης υλικού - αποθηκών 
γ) Γ ραφείο εκκαθάρισης και εντολής δαπανών - πληρω¬ 
μών 

δ) Γ ραφείο Προϋπολογισμού-Απολογισμού 

ε) Γ ραφείο ταμιακής υπηρεσίας - Είσπραξης εσόδων 

4. Δ/νση Τεχνικών Υπηρεσιών 
Α. Τμήμα Έργων και Μελετών 
α) Γ ραφείο Μελετών 
β) Γ ραφείο Έργων 

γ) Γ ραφείο συντήρησης-επισκευής κτιριακών εγκατα¬ 
στάσεων οδών κλπ. Κοινοχρήστων χώρων 

Β. Τμήμα Εξωτερικών Υπηρεσιών 
α) Γ ραφείο Καθαριότητας 

β) Γ ραφείο προστασίας Περιβάλλοντος και Πράσινου 

γ) Γ ραφείο Νεκροταφείου-Σφαγείων 

δ) Γ ραφείο Κίνησης και συντήρησης οχημάτων 

ε) Γ ραφείο ηλεκτροφωτισμού 

στ) Γ ραφείο ύδρευσης-Αποχέτευσης 

Γ. Τμήμα Πολεοδομίας-Σχεδίου Πόλης και οικισμών 
α) Γραφείο έκδοσης αδειών -τοπογραφικών εφαρμο- 
γών-σχεδίου Πόλης-οικισμών- αυθαιρέτων-επικινδύνων 
και απαλλοτριώσεων- ειδικών μελετών 
β) Γ ραφείο κτηματολογίου 

Άρθρο 3ο 

Οργανική σύνθεση προσωπικού 

Α) Ειδικές Θέσεις 

Μία (1) θέση ειδικού Συνεργάτη ή ειδικού Συμβούλου ή 
επιστημονικού Συνεργάτη (άρθρο 67 του Νόμου 1416/84 
όπως τροποποιήθηκε με το άρθρο 26 του Νόμου 1832/89 
και το άρθρο 12 του Νόμου 2130/93 και το άρθρο 57του 
Νόμου 2218/94) 

Μία (1) θέση μετακλητού Γραμματέα (Νόμος 2130/93 
άρ. 26 παρ. 4) 

Β) Θέσεις δικηγόρων 

Μία (1) θέση δικηγόρου, όπως διέπεται από τις δ/ξεις 
των άρθρων 245 και επόμενα του Ν. 1188/81, όπως τρο¬ 
ποποιήθηκε με το άρθρο 26 του Ν. 1832/89 

Γ) Τακτικές οργανικές θέσεις με σχέση εργασίας Δημο¬ 
σίου Δικαίου 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ έως και Α 

• Οι θέσεις των κατηγοριών ΥΕ κατατάσσονται στους 
βαθμούς Ε έως και Β 

Τα προσόντα διορισμού των θέσεων περιγράφονται 
στο Π.Δ. 37Α/87 και Π.Δ. 22/90 

Οι θέσεις που προβλέπονται κατά κατηγορίες και κλά¬ 
δο, είναι: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΘΕΣΕΙΣ 

ΠΕΙ Διοικητικών 8 

ΠΕ3 Πολ.Μηχ/κών 2 

ΠΕ3 Τοπ/φων Μ/κων 1 

ΠΕ4 Αρχ/νων 1 

ΠΕ7 Χημ. Μηχ/κών 1 

ΠΕ11 Πληροφορικής 1 

ΠΕ9 Γεωπόνων 1 

ΣΥΝΟΛΟ 15 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ1 Βιβλιοθηκονόμων 1 

ΤΕ2 Κοινωνικών Λειτουργών 1 

ΤΕ3 Συγκ/κών-Υδραυλ.έργων 2 

ΤΕ4 Τεχνολόγων Μηχανολόγων 

ή Ηλεκτρολόγων μηχανολόγων 1 
ΤΕ5 Τεχ/γων Τοπ/φων Μηχ/κών 2 

ΤΕ9 Γ εωπόνων-Γ εωτεχνών 1 

ΤΕ 11 Εποπτών Δημ. Υγείας 1 

ΤΕ17 Διοικητικών-Λογιστών 1 

ΤΕ19 Ειδικότητας πληροφορικής 1 

ΣΥΝΟΛΟ 11 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΔΕΙ Διοικητικών 8 

ΔΕ2 Εποπτών καθαριότητ. 1 

ΔΕ23 Ειδικής υπηρεσίας 5 

ΔΕ24 Ηλεκτρολόγων 2 

ΔΕ28 Χειριστών Μηχ/των 3 

ΔΕ29 Οδηγών 6 

ΔΕ5 Εργοδηγών Δομ.Έργων 2 

ΔΕ30 Τεχνιτών 3 

ΔΕ35 Κηπουρών 2 

ΔΕ38 Χειριστών Η/Υ 6 

ΣΥΝΟΛΟ 38 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


ΚΛΑΔΟΣ 

ΥΕ1 

Κλητήρων 

ΘΕΣΕΙΣ 

1 

ΥΕ16 

Εργατών καθ.εσωτ.χωρ. 

2 

ΥΕ16 

Εργατών καθαριότητας 

12 

ΥΕ16 

Εργ.Ύδρευσης-Αποχετ. 

6 

ΥΕ16 

Εργατών κήπων 

4 

ΥΕ16 

Εργατ.γενικ.καθηκόντων 

4 


ΣΥΝΟΛΟ 

29 


γ. Προσωρινές θέσεις με σχέση εργασίας Δημοσίου Δι¬ 
καίου 

ΚΛΑΔΟΣ ΘΕΣΕΙΣ 

ΔΕ 15 Εισπρακτόρων 1 

Η προηγούμενη θέση κενούμενη με οποιονδήποτε τρό¬ 
πο, καταργείται 


δ. Προσωρινές θέσεις ιδιωτικού δικαίου αορίστου χρό¬ 
νου 


ΚΛΑΔΟΣ 


ΘΕΣΕΙΣ 

ΔΕ28 

Χειριστών Μηχ/των 

1 

ΔΕ24 

Ηλεκτρολόγων 

1 

ΥΕ1 

Κλητήρων 

1 

ΥΕ16 

Εργατών γενικά 

7 

ΔΕ29 

Οδηγών 

1 


ΣΥΝΟΛΟ 

11 


Οι προηγούμενες θέσεις κενούμενες με οποιοδήποτε 
τρόπο καταργούνται. 


ε) Θέσεις με σχέση εργασίας ιδιωτικού δικαίου ορισμέ¬ 
νου χρόνου 


ΚΛΑΔΟΣ 


ΘΕΣΕΙΣ 

ΠΕ2 

Εφόρων βιβλιοθηκών 

1 

ΔΕ28 

Χειριστών μηχ/των 

1 

ΔΕ29 

Οδηγών 

2 

ΔΕ30 

Τεχνιτών 

1 

ΔΕ35 

Κηπουρών 

1 

ΥΕ16 

Εργατών γενικά 

10 


Άρθρο 4ο 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου, 
προίστανται μόνιμοι υπάλληλοι, των παρακάτω κλάδων, 
ως εξής: 

1) . Δ/νση Διοικητ.και Οικονομικών Υπηρεσιών: ΠΕΙ και 
ελλείψει αυτών ΤΕ 17 

2) Τμήμα Διοίκησης και Διοικητ. Υποθέςεων: ΠΕΙ και ελ¬ 
λείψει αυτών ΔΕΙ 

3) Τμήμα Αστικής Κατάστασης: ΠΕΙ και ελλείψει αυτών 
ΔΕΙ 

4) Τμήμα Οικον. Υπηρεσιών: ΠΕΙ και ελλείψει αυτών 
ΤΕ 17 και ελλείψει αυτών ΔΕ 1 

5) Δ/νση Τεχνικών Υπηρεσιών: ΠΕ3,ΠΕ4,ΠΕ7 και ελλεί¬ 
ψει αυτών ΤΕ3.ΤΕ5 

6) Τμήμα Έργων και Μελετών: ΠΕ3,ΠΕ4,ΠΕ7 και ελλεί¬ 
ψει αυτών ΤΕ3.ΤΕ5 

7) Τμήμα Εξωτερικών Υπηρεσιών ΠΕ3.ΠΕ7 και ελλείψει 
αυτών ΤΕ3,ΤΕ5,ΤΕ 11 

8) Τμήμα Πολεοδομίας-Σχ.Πόλης-Οικισμών: ΠΕ3.ΠΕ4 
και ελλείψει αυτών ΤΕ3.ΤΕ5 

• Μετακίνηση προϊσταμένου οργανικής μονάδας γίνε¬ 
ται μόνο σε θέση προϊσταμένου οργανικής μονάδας αντί¬ 
στοιχου επιπέδου 

• Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσης προϊσταμένου. 

• Τον προϊστάμενο Δ/ντή που απουσιάζει ή κωλύεται, 
αναπληρώνει στα καθήκοντά του ο προϊστάμενος Τμήμα¬ 
τος κατά την σειρά που τα Τμήματα αναφέρονται στο άρ¬ 
θρο 2. 

Άρθρο 5 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Ιδιαίτερο Γραφείο Δημάρχου 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. 

- Ρύθμιση συναντήσεων και επικοινωνιών του Δημάρ¬ 
χου, και τήρηση ημερολογίου των προσωπικών επαφών 
του, εντός και εκτός του Δήμου. 

- Τήρηση ειδικών αρχείων εγγράφων του Δημάρχου. 

-Τήρηση ειδικού πρωτοκόλλου Δημάρχου. 

- Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

- Διεξαγωγή κάθε υπηρεσίας που ανατίθεται από τον 
Δήμαρχο και η οποία δεν ανήκει στις αρμοδιότητες των 
υπολοίπων υπηρεσιών. 

Γ ραφείο Ειδικού Συνεργάτη, Συμβούλου ή Επιστημονι¬ 
κού Συνεργάτη 

Ο ειδικός συνεργάτης ή σύμβουλος ή επιστημονικός 
συνεργάτης ασκεί καθήκοντα επιτελικά και δεν έχει απο¬ 
φασιστική αρμοδιότητα οποιοσδήποτε μορφής. 

Παρέχει συμβουλές και διατυπώνει εξειδικευμένη γνώ¬ 
ση γραπτά ή προφορικά, για το συγκεκριμένο τομέα δρα¬ 
στηριοτήτων του οποίου έχει οριστεί να εξυπηρετήσει 
(Ν1416/84 άρθρο 67). Το συμβουλευτικό του έργο απευ¬ 
θύνεται προς τον Δήμαρχο. Συνεργάζεται στο πλαίσιο 
των αρμοδιοτήτων του με το Γ ραφείο Προγραμματισμού 
για την επεξεργασία εισηγήσεων, προτάσεων κ.λ.π. 

Γραφείου Αντιδημάρχου 

• Ενεργεί την ιδιαίτερη αλληλογραφία των Αντιδημάρ- 
χων που λόγω αρμοδιότητας ανατίθενται σε αυτούς. 

• Τηρεί βιβλία, όπως επιτροπών, συσκέψεων, συνε¬ 
δριάσεων, κ.λ.π. που συμμετέχουν οι Αντιδήμαρχοι και γε¬ 
νικά διεκπεραιώνει κάθε υπόθεση σχετικά με το αντικεί¬ 
μενο και τις αρμοδιότητές των. 

Γ ραφείο Τ ύπου-Δημοσίων Σχέσεων 

Στην αρμοδιότητα του γραφείου αυτού ανήκουν. 

Η ενημέρωση του κοινού πάνω στην αποστολή του Δή¬ 
μου, η προβολή της δραστηριότητας του Δήμου η μέρι¬ 
μνα για τη προσέλευση του ενδιαφέροντος των πολιτών 
για τη δημιουργία πνεύματος συνεργασίας με το Δήμο, η 
οργάνωση συνεντεύξεων τύπου, η σύνταξη και έκδοση 
ενημερωτικών εντύπων, η διευκόλυνση των δημοσιογρά¬ 
φων για τη γενικότερη εξυπηρέτηση της διάδοσης ειδή¬ 
σεων και πληροφοριών που αφορούν το Δήμο, η παρακο¬ 
λούθηση του ημερήσιου περιοδικού τύπου και η απάντη¬ 
ση σε σχόλια εφημερίδων, η διοχέτευση προς τα μέσα 
ενημέρωσης και δημοσιότητας κάθε φύσης εκδιδομένου 
πληροφοριακού υλικού, η λήψη και εκτύπωση φωτογρα¬ 
φικού υλικού που αφορά εκδηλώσεις του Δήμου η οργά¬ 


νωση εκπολιτιστικών και καλλιτεχνικών εκδηλώσεων, εκ¬ 
θέσεων, συγκεντρώσεων, διαλέξεων κλπ δραστηριοτή¬ 
των του Δήμου. 

Γ ραφείο Προγραμματισμού-Ανάπτυξης 

Α. Προγραμματισμός της τοπικής ανάπτυξης και της 
δράσης του Δήμου. 

Συνεχής έρευνα και παρακολούθηση των εξελίξεων στη 
περιοχή του Δήμου και τεκμηρίωσή τους μέσω της συ¬ 
γκέντρωσης στατιστικών στοιχείων και δεικτών, που περι¬ 
γράφουν την οικονομική, περιβαλλοντική, κοινωνική, πο¬ 
λιτιστική κλπ κατάστασή της. 

Συγκέντρωση πληροφοριών από το εξωτερικό περιβάλ¬ 
λον του Δήμου που επηρεάζουν τις δραστηριότητες του 
(π.χ. πλαίσια του εθνικού, περιφερειακού και νομαρχια¬ 
κού προγραμματισμού, χρηματοδοτήσεις, δημόσιες πο¬ 
λιτικές, κατευθύνσεις των συλλογικών οργάνων της Τ.Α., 
προγράμματα φορέων υποστήριξης της Τ.Α., προγράμ¬ 
ματα Ε.Ε.) 

Φροντίδα για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου (π.χ. κλαδικές και αναπτυξιακές μελέτες, έρευνες, 
ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κλπ.) 

Εισηγήσεις προς τα αιρετά όργανα για την οργάνωση 
των διαδικασιών στρατηγικού/επιχειρησιακού προγραμ¬ 
ματισμού του Δήμου συνολικά και στους επί μέρους το¬ 
μείς (Τεχνικά, Πολεοδομικά, Περιβαλλοντικά, Οικονομι¬ 
κά, Κοινωνικά και Πολιτιστικά ζητήματα) 

Υποστήριξη των διαδικασιών σύνταξης των μεσοπρό¬ 
θεσμων και ετήσιων Προγραμμάτων του Δήμου και υπο¬ 
στήριξη της λειτουργίας του Δήμου ως φορέα προγραμ¬ 
ματισμού στο πλαίσιο της διαδικασίας του Αναπτυξιακού 
προγραμματισμού της Χώρας (πχ Ν.1622/86 για τον Δη¬ 
μοκρατικό προγραμματισμό, διαδικασία σχεδιασμού Κοι¬ 
νοτικού Πλαισίου Στήριξης). 

Υποστήριξη των διαδικασιών προώθησης της υλοποίη¬ 
σης, παρακολούθησης της εφαρμογής, αξιολόγησης και 
αναθεώρησης των μεσοπρόθεσμων και ετήσιων Προ¬ 
γραμμάτων του Δήμου. 

Διερεύνηση των πηγών χρηματοδότησης και διατύπω¬ 
ση προτάσεων για την εξεύρεση πόρων για την υλοποίη¬ 
ση του προγράμματος δράσης του Δήμου. 

Συνεργασία με τους ειδικούς συνεργάτες, τους προϊ¬ 
σταμένους και τα επιστημονικά στελέχη του Δήμου και 
από κοινού διατύπωση εισηγήσεων προς τα αιρετά όργα¬ 
να. 

Συγκέντρωση του σχετικού υλικού που απαιτείται για τη 
τεκμηριωμένη λήψη αποφάσεων από το Δ.Σ., τη Δ.Ε., τις 
επιτροπές του Δημοτικού Συμβουλίου και τα Τοπικά Συμ¬ 
βούλια. 

Συνεργασία με τις υπηρεσίες της Ν.Α., της ΤΕΔΚ, της 
Περιφέρειας, των Κεντρικών Φορέων καθώς και με τους 
φορείς διαδημοτικής συνεργασίας στην ευρύτερη περιο¬ 
χή του Δήμου. 

Β. Προγράμματα Ευρωπαϊκής Ένωσης. 

Σχετικά με τα προγράμματα της Ε.Ε. οι αρμοδιότητες 
του Γ ραφείου είναι: 

ενημέρωση της Δημοτικής Αρχής για τα προγράμματα 
της Ε.Ε. που ενδιαφέρουν το Δήμο και υποστήριξη των 
αρμόδιων υπηρεσιών στο σχεδιασμό, στην υλοποίηση και 
στην αξιολόγηση σχετικών ενεργειών 

• κατάρτιση αιτήσεων(σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
προγράμματα και η παρακολούθηση και αξιολόγηση της 
υλοποίησής τους. 

• αναζήτηση συνεργασιών στο εσωτερικό και εξωτερι¬ 
κό για την αξιοποίηση των δυνατοτήτων που προσφέρουν 
τα προγράμματα 

• διακίνηση μέσα στο Δήμο εντύπων και άλλων μέσων 
πληροφόρησης για τις ευρωπαϊκές εξελίξεις που αφο¬ 
ρούν την Τοπική Αυτοδιοίκηση 

• ενημέρωση των υπαλλήλων και των αιρετών στα Κοι¬ 
νοτικά ζητήματα. 

Γ. Τουριστική Ανάπτυξη 

Συγκέντρωση και επεξεργασία στοιχείων που αφορούν 
την υφιστάμενη κατάσταση του τουρισμού στο Δήμο. 

Εισήγηση και σχεδιασμός των προγραμμάτων παρέμ¬ 
βασης του Δήμου στο χώρο της παροχής τουριστικών 
υπηρεσιών. 

Παρακολούθηση της υλοποίησης προγραμμάτων του¬ 
ριστικής προβολής της περιοχής του Δήμου (π.χ. παρα¬ 
γωγή τουριστικού υλικού και εκδόσεις πρακτικών οδηγών 
για τους ταξιδιώτες, συμμετοχή σε εκθέσεις τουρισμού, 
δημιουργία δικτύων επικοινωνίας και συνεργασίας με άλ¬ 
λες περιοχές εντός και εκτός της χώρας κλπ) 

Συνεργασία και συντονισμός με τους αρμόδιους φορείς 
τουρισμού, ενώσεις ξενοδόχων κ.α. επαγγελματικών φο¬ 
ρέων καθώς και με φορέα ή άτομο που δραστηριοποιείται 
στο τουρισμό για τη καταγραφή των προβλημάτων του 
τομέα και για τη βελτίωση των παρεχόμενων υπηρεσιών. 

Δ. Προστασία / Διαχείριση Δασών 

Επεξεργασία προτάσεων προς τις αρμόδιες υπηρεσίες 
για τη προστασία και διαχείριση δασικών περιοχών του 
Δήμου. 

Σε συνεργασία με τη τεχνική υπηρεσία διατύπωση προ¬ 
τάσεων μελέτης και εκτέλεσης έργων υποδομής (π.χ. δα¬ 
σικής οδοποιίας, κτιρίων, διευθέτησης δασικών χειμάρ- 
ρων, κατασκευής υδατοδεξαμενών, κατασκευής σημείων 
υδροληψίας για πυροσβεστικά οχήματα, υποδομών βο¬ 
σκοτόπων, χώρων αναψυχής, αντιπυρικών ζωνών κ.λ.π.) 

Διατύπωση προτάσεων στο Δασαρχείο ή στο Τμήμα 
Αναδασώσεων του Υπουργείου Γεωργίας για την αναδά¬ 
σωση περιοχών. 

Συμμετοχή του Δήμου στην οργάνωση της πυροπρο¬ 
στασίας των δασών. 

Υποβολή προτάσεων στην Ε.Ε. και στο Υπουργείο Γε¬ 
ωργίας για χρηματοδότηση ενεργειών προστασίας/αξιο- 
ποίησης δασών και ανάπτυξης ορεινών/μειονεκτικών πε¬ 
ριοχών. 

Ε. Αγροτική Ανάπτυξη 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την 
υλοποίηση προγραμμάτων για την αγροτική ανάπτυξη 
της περιοχής του Δήμου. 

Παροχή συμβουλευτικών υπηρεσιών και 
ενημέρωση/πληροφόρηση των αγροτών σε θέματα γεω¬ 
πονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζόμενων μέτρων. 

Συνεργασία με τα αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 


ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
βοσκοτόπων. 

Συμμετοχή στα προγράμματα της Ν.Α. της Περιφέρει¬ 
ας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

Εντοπισμός ελλείψεων αγροτικής οδοποιίας και άλλων 
έργων υποδομής(υδραυλικών-εγγειοβελτιωτικών έργων) 
και υποβολή σχετικών προτάσεων στις αρμόδιες υπηρε¬ 
σίες του Νομού και της Περιφέρειας. 

ΣΤ. Οργάνωση και ανάπτυξη ανθρώπινου δυναμικού 

Υποστήριξη του Δήμου και των θυγατρικών φορέων 
(Νομικών Προσώπων Δημοσίου Δικαίου και Δημοτικών 
Επιχειρήσεων) του σε θέματα βελτίωσης της οργάνωσης, 
στελέχωσης και των διαδικασιών διοίκησης και λειτουρ¬ 
γίας. 

Σχεδιασμός, οργάνωση και υλοποίηση προγραμμάτων 
επιμόρφωσης του προσωπικού του Δήμου καθώς και ορ¬ 
γάνωση προγραμμάτων ενημέρωσης των αιρετών οργά¬ 
νων. Μέριμνα για την διεύρυνση των γνώσεων και την εξει- 
δίκευση των υπαλλήλων στο αντικείμενο της εργασίας 
τους. 

Γ ραφείο Νομικής Υποστήριξης 

Έχει διοικητική εξάρτηση μόνο από το Δήμαρχο και σε 
περίπτωση απουσίας του από τον νόμιμο αναπληρωτή 
του. 

Σε θέματα που η αρμοδιότητά των έχει νόμιμα μεταβι¬ 
βαστεί στων Αντιδημάρχων, την προς αυτών διοικητική δι¬ 
καιοδοσία ασκούν ανάλογα οι Αντιδήμαρχοι. 

Παρέχει προς τον Δήμαρχο και τον Αντιδήμαρχο κάθε 
ζητούμενη γνώμη και συμβουλή για κάθε θέμα που ανα- 
φέρεται στην αρμοδιότητα του Δήμου, των Ιδρυμάτων ή 
Νομικών Προσώπων αυτού και χειρίζεται όλες τις δικα¬ 
στικές υποθέσεις αυτών. 

Οι διατάξεις του Ν. 1093/1980 «περί τροποποιήσεων 
διατάξεων του Κώδικα περί δικηγόρων (Ν.Δ.3026/54) και 
άλλων διατάξεων» εφαρμόζονται και επί των επί μηνιαία 
αντιμισθία δικηγόρων του Δήμου. 

Οι Δικηγόροι του Δήμου είναι υποχρεωμένοι να παρα¬ 
μένουν στο Δημοτικό Κατάστημα τις εργάσιμες ημέρες 
και ώρες, κατά τις οποίες δεν υπάρχει ανάγκη παράστα¬ 
σής των σε δικών τους υποθέσεων ενώπιον δικαστικών ή 
διοικητικών αρχών. 

Εισηγείται την ανάθεση υποθέσεων του Δήμου σε δικη¬ 
γόρους παρ’ Αρείω Πάγω εφόσον τούτο κρίνεται ανα¬ 
γκαίο. 

Εισηγείται επίσης την ανάθεση υποθέσεων του Δήμου 
σε δικηγόρο μη αμειβόμενο με πάγια αντιμισθία από το 
Δήμο, εφόσον κρίνεται: 

α) ότι λόγω της σοβαρότητας και της ιδιάζουσας μορ¬ 
φής των θεμάτων, απαιτείται ο χειρισμός αυτών από δια¬ 
κεκριμένο επιστήμονα του είδους και 

β) εφόσον ο φόρτος εργασίας που δημιουργείται από 
τα σε εκκρεμότητα θέματα, δεν μπορεί αποδεδειγμένα να 
αντιμετωπισθεί από τους τακτικούς δικηγόρους του Δή¬ 
μου. 

Οι τακτικοί Δικηγόροι του Δήμου ή οι καθ’ υπόθεση χει- 
ριζόμενοι θέματα αυτού, οφείλουν να παρίστανται στις συ¬ 
νεδριάσεις του Δ.Σ. και της Δ.Ε., όταν τούτο τους ζητηθεί. 

1. Δ/νση Διοικητικών και Οικονομικών Υπηρεσιών 
Δ/ντής 

Παραλαμβάνει την αλληλογραφία του Δήμου, την 
αποσφραγίζει, σημειώνει το αρμόδιο τμήμα στο οποίο 
πρέπει να παραδοθεί με την ημερομηνία εισόδου του 
στο Δήμο, πλην εκείνων που απευθύνονται στο Δήμαρχο 
με την ένδειξη «προσωπική» και μετά την ενημέρωση του 
Δημάρχου πάνω σ’ αυτή, την παραδίδει στο Γραφείο 
Πρωτοκόλλου-Διεκπεραίωσης και Αρχείου, για πρωτο¬ 
κόλληση και διανομή της στα Τμήματα και τη Νομική 
Υπηρεσία. 

Εφόσον το εμπιστευτικό πρωτόκολλο του Δήμου, δεν 
τηρείται από τον ίδιο το Δήμαρχο, τηρείται χωρίς άλλη 
διαδικασία από τον Διευθυντή. 

Στην αποκλειστική δικαιοδοσία του υπάγονται ακόμη τα 
θέματα της αυτοδιοίκησης, σε ότι αφορά τον Δ.Κ.Κ.. 

Έχει την ευθύνη της εγκατάστασης των υπηρεσιών στα 
Δημοτικά Καταστήματα. 

Ασκεί τις από τις διατάξεις των άρθρων 175 και μετά το υ 
Ν. 1188/81 «περί καταστάσεων προσωπικού των ΟΤΑ» 
οριζομένων πειθαρχικών δικαιοδοσιών. 

Προίσταται στο προσωπικό των Διευθύνσεων Διοικητι¬ 
κών και Οικονομικών Υπηρεσιών του Δήμου και εισηγείται 
στο Δήμαρχο τηντοποθέτηση, κατανομή, μετακίνηση, με¬ 
τάταξη και όλες τις υπόλοιπες υπηρεσιακές μεταβολές 
στο προσωπικό των Διευθύνσεων. 

Εισηγείται προς τον Δήμαρχο τα θέματα των αρμοδιο¬ 
τήτων των Διευθύνσεων. 

Έχει την ευθύνη για τον έλεγχο και τη θεώρηση όλων 
των εγγράφων των γραφείων των Διευθύνσεων. 

Έχει την φροντίδα και την ευθύνη για τη νόμιμη, έγκυρη 
και σωστή διεκπεραίωση των υποθέσεων των αρμοδιο- 
τήτώντου. 

Παρακολουθεί την ενδιαφέρουσα των ΟΤΑ νομοθεσία 
και νομολογία γενικά και ενημερώνει τις Δημοτικές Υπη¬ 
ρεσίες και τον Δήμαρχο πάνω σ’ αυτές. 

Ενημερώνεται πάνω σε κάθε εισήγηση που γίνεται από 
όλα τα τμήματα και γραφεία στο Δήμαρχο, ελέγχει όλα τα 
ενεργούμενα έγγραφα αυτών και μονογραφεί τα σχέδια 
των (όλα τα έγγραφα του Δήμου, μηδέ εξαιρουμένων και 
των καταστάσεων, συντάσσονται και μονογραφούνται 
από τον καθ’ ύλη αρμόδιο υπάλληλο). 

Εισηγείται στο Δήμαρχο τη λήψη των ενδεδειγμένων 
μέτρων με σκοπό το συντονισμό των επιμέρους ενεργει¬ 
ών των υπηρεσιών του Δήμου. 

Ασκεί τις από το Νόμο ή τις με εξουσιοδότηση ανατιθέ¬ 
μενες σ’ αυτόν λοιπές αρμοδιότητες. 

Παρακολουθεί τις έρευνες, τις μελέτες και τα ειδικά σε¬ 
μινάρια που γίνονται πάνω σε οργανικά θέματα, με σκοπό 
την αποδοτικότητα των Δημοτικών Υπηρεσιών και την πα¬ 
ροχή μεγαλύτερης και σωστότερης υπηρεσιακής προ¬ 
σφοράς προς τον πολίτη. 

Επιμελείται την υλοποίηση των παρεχόμενων νέων αρ¬ 
μοδιοτήτων στο Δήμο παρέχοντας σε πρώτο στάδιο ου¬ 
σιαστική βοήθεια στις υπηρεσίες του Δήμου στις οποίες 
ανατίθενται. 

Καταρτίζει σε δεύτερο βαθμό, τις εκθέσεις υπηρεσια¬ 
κών ικανοτήτων του προσωπικού του Δήμου. 

Μεριμνά για τη καλλιέργεια πνεύματος συνεργασίας 
και εμπιστοσύνης στις μεταξύ των υπαλλήλων του Δήμου 
σχέσεων. 


Επισημαίνει τις τυχόν παρατηρούμενες ατέλειες στη 
λειτουργία των υπηρεσιών του Δήμου και εισηγείται στο 
Δήμαρχο την επιβολή των, κατά τη γνώμη τους, αναγκαί¬ 
ων μεταβολών και την έκδοση των απαραίτητων γραπτών 
οδηγιών. 

Είναι υπεύθυνος για τη τάξη και την ευκοσμία που πρέ¬ 
πει να επικρατούν στους χώρους, όπου οι υπηρεσίες του 
Δήμου ασκούν τα καθήκοντά τους. 

Ασκεί κάθε άλλη αρμοδιότητα που πηγάζει από τη γένι 
κότερη αποστολή του, είτε αυτή δημιουργείται αυτοδι¬ 
καίως κατά την άσκηση των καθηκόντων της διεύθυνσης, 
είτε του ανατίθεται από το Δήμαρχο. 

Α) Τμήμα Διοίκησης & Διοικητικών Υποθέσεων 
Προϊστάμενος 

Έχει την εποπτεία και τον έλεγχο της καλής λειτουργίας 
των Γ ραφείων του Τμήματός του καθώς και τον συντονι¬ 
σμό αυτών. 

- Εισηγείται ιεραρχικά τα θέματα της αρμοδιότητάς 
του. 

- Έχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για το σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του, για τη θεμελίωση των συναφών προς τις αρ¬ 
μοδιότητες αυτών, ενεργειών της Διοίκησης του Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο, τα συμφέροντα του Δήμου και των δημοτών. 

- Ο προϊστάμενος συζητά και ανάλογα συμφωνεί ή όχι, 
τροποποιώντας τις υπηρεσιακές εισηγήσεις των υπαλλή¬ 
λων της δικαιοδοσίας του, με ενυπόγραφη πάντοτε ση¬ 
μείωσή του στο σχέδιο των εγγράφων, με παράλληλη 
υποχρέωση, σε μια τέτοια περίπτωση, έγκαιρης και αιτιο¬ 
λογημένης ενημέρωσης του Δημάρχου. 

- Μεριμνά για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν 
στην αρμοδιότητά του, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνά και εποπτεύει τη γρήγορη και σωστή εξυπη¬ 
ρέτηση των πολιτών ή εκείνων που με κάποια υπεύθυνη 
ιδιότητα συναλλάσσονται με το Δήμο για λογαριασμό της 
υπηρεσίας που εκπροσωπούν και επιλαμβάνεται δισεπί- 
λυτων θεμάτων, παίρνοντας πρωτοβουλία για την υπέρ 
του πολίτη νόμιμη λύση τους. 

- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήμα του. 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία της Υπηρεσίας του. 

- Παραλαμβάνει την αλληλογραφία που ανάγεται στην 
αρμοδιότητά του και διανέμει αυτή με ειδικό βιβλίο παρά¬ 
δοσης και παραλαβής στους υπ’ αυτόν υπαλλήλους. 

- Συγκεντρώνει στοιχεία δραστηριότητας και προόδου 
των λειτουργιών της υπηρεσίας του, συντάσσει και τηρεί 
εποπτικούς πίνακες, τηρεί σταπστικά και άλλα χρήσιμα 
στοιχεία για τη σύνταξη των προγραμμάτων στα αντικεί¬ 
μενα της αρμοδιότητάς του. 

- Προμηθεύει τα γραφεία της δικαιοδοσίας του με τα 
απαραίτητα βοηθήματα για τη διευκόλυνσή του και για να 
κάνουν σωστά τη δουλειά τους. 

α) Γραφείο Δημοτικού Συμβουλίου - Δημ/κής Επιτρο¬ 
πής και τοπικών συμβουλίων 

- Μεριμνά για την ενημέρωση των εκλεγόμενων Δημο¬ 
τικών Συμβούλων σε σχέση με την ορκωμοσία του και την 
εγκατάστασή του στο Δήμο. 

- Μεριμνά για τη συγκρότηση του Δημοτικού Συμβουλί¬ 
ου σε Σώμα και την εκλογή των μελών της Δημαρχιακής 
Επιτροπής. 

- Συνεργάζεται με τον Πρόεδρο του Δημοτικού Συμ¬ 
βουλίου και τον Δήμαρχο για τον καθορισμό των θεμάτων 
που συζητούνται στις συνεδριάσεις του Δημοτικού Συμ¬ 
βουλίου. 

- Συγκεντρώνει του φακέλους των θεμάτων με τα απαρ- 
τίζοντα αυτά δικαιολογητικά, καθώς και τις πάνω σ’ αυτά 
εισηγήσεις των εντεταλμένων διοικητικών οργάνων του 
Δήμου, τους οποίους θέτει υπόψη των ενδιαφερομένων 
Δημοτικών Συμβούλων για ενημέρωσή τους. 

- Συντάσσει και κοινοποιεί με τον κλητήρα του Δήμου 
την ημερήσια Διάταξη των προς συζήτηση θεμάτων του 
Δημοτικού Συμβουλίου, σύμφωνα με τις διατάξεις του Δη¬ 
μοτικού και Κοινοτικού Κώδικα. 

- Συντάσσει και τηρεί τα πρακτικά των συνεδριάσεων 
του Δημοτικού Συμβουλίου, καθώς και τις αποφάσεις που 
παίρνονται, καταχωρώντας τα στα ειδικά βιβλία. Εφόσον 
τα πρακτικά καταρτίζονται με τη χρήση μαγνητοφωνικής 
συσκευής, τηρεί με κανονική σειρά, αρίθμηση και θεώρη¬ 
ση, τα φύλλα χάρτου, στα οποία περιέχονται τα απομα- 
γνητοφωνημένα κείμενα τα οποία και βιβλιοδετεί στο τέ¬ 
λος κάθε χρόνου. 

- Τηρεί και διαφυλάσσει, από απώλεια ή φθορά, τα πρα¬ 
κτικά και τις αποφάσεις του Δημοτικού Συμβουλίου σε ει¬ 
δικό αρχείο για την ασφάλεια του οποίου είναι υπεύθυνο. 

- Φροντίζει για την υπογραφή και την επικύρωση με τον 
τρόπο που προβλέπεται από τον ειδικό κανονισμό, των 
πρακτικών του Δημοτικού Συμβουλίου από τα μέλη τους. 

- Εφόσον τα πρακτικά τηρούνται με το σύστημα της μα- 
γνητοφώνησης, μαζί με την ημερήσια διάταξη της συνε¬ 
δρίασης αποστέλλονται και αντίγραφα των προηγούμε¬ 
νων και μη επικυρωμένων πρακτικών για μελέτη και ενη¬ 
μέρωση, ώστε να διευκολύνεται η διαδικασία της 
επικύρωσης. 

- Συνεργάζεται με τη νομική υπηρεσία του Δήμου για 
την έγκαιρη προσκόμιση απ’ αυτήν των τυχόν γνωμοδο¬ 
τήσεων που του έχουν ζητηθεί για την ενημέρωση του Δη¬ 
μοτικού Συμβουλίου. 

- Εχει κατά κύριο λόγο την αρμοδιότητα, τηρουμένης 
και της προβλεπόμενης διαδικασίας, να ασκεί με έναν εκ 
των υπαλλήλων του τα καθήκοντά του Ειδικού Γραμματέα 
του Δημοτικού Συμβουλίου. 

- Παρέχει προς τα μέλη του Δημοτικού Συμβουλίου και 
κατά τη συνεδρίαση αλλά και εκτός αυτής, πληροφορίες 
σχετικά με του κανόνες που διέπουν τη λειτουργία των 
οργάνων στα οποία ανήκουν. 

- Μεριμνά για τη δημοσίευ ση των αποφάσεων που παίρ- 
νονται, με τον τρόπο που ορίζεται κάθε φορά και ανάλογα 
με την περίπτωση, από το Δημοτικό και Κοινοτικό Κώδικα 
και από άλλες σχετικές διατάξεις. 

- Υποβάλλει αντίγραφα των αποφάσεων στην αρμόδια 
για τον έλεγχο αυτών, διοικητική αρχή. 

- Ενημερώνει ανελλιπώς το τηρούμενο από αυτό ευρε¬ 
τήριο των αποφάσεων του Δημοτικού Συμβουλίου και πα¬ 
ρακολουθεί την έκβαση της διοικητικής τελείωσής τους. 


- Κοινοποιεί τις αποφάσεις του Δημοτικού Συμβουλίου, 
καθώς και τα κυρωτικά αυτών έγγραφα της αρμόδιας δι¬ 
οικητικής αρχής, στις αρμόδιες για την εκτέλεσή του υπη¬ 
ρεσίες του Δήμου. 

- Εκδίδει αντίγραφα των αποφάσεων του Δημοτικού 
Συμβουλίου και τα επικυρώνει, ύστερα από ειδική προς 
τούτο εξουσιοδότηση του Δημάρχου, μόνον αν πρόκειται 
να χρησιμοποιηθούν για την εξυπηρέτηση της υπηρε¬ 
σίας. 

- Τηρεί το βιβλίο ερωτήσεων και επερωτήσεων που κα¬ 
ταθέτουν τα μέλη του Δημοτικού Συμβουλίου στο Προε¬ 
δρείο. 

- Τηρεί επίσης βιβλίο των επιτροπών που συγκροτού¬ 
νται από το Δημοτικό Συμβούλιο. 

- Διαβιβάζει σ’ αυτές του φακέλους των θεμάτων που 
παραπέμπονται για μελέτη και επιμελείται, συνεργαζόμε- 
νο με τα μέλη αυτών, για τη λειτουργία τους. 

- Τηρεί τα πρακτικά των συνεδριάσεών τους. Συντάσσει 
τα οριστικά κείμενα των προτάσεων και των γνωμοδοτή¬ 
σεων αυτών, εκτός αν η ευθύνη αυτή αναλαμβάνεται από 
τα μέλη του και συνεργάζεται με τον Πρόεδρο του Δημο¬ 
τικού Συμβουλίου και τον Δήμαρχο, για την εισαγωγή του 
προς συζήτηση στο Δημοτικό Συμβούλιο. 

- Φροντίζει για τη λειτουργικότητα και την ευπρεπή εμ¬ 
φάνιση της αίθουσας συνεδριάσεων του Δημοτικού Συμ¬ 
βουλίου, ιδιαίτερα κατά το χρόνο της πραγματοποίησης 
τιον συνεδριάσεών του, εξασφαλίζοντας τις κατάλληλες 
συνθήκες για την παρακολούθησή του από το κοινό. 

- Ασκεί κάθε άλλη εργασία που δεν περιλαμβάνεται 
στην παρούσα απόφαση, που όμως είναι ευνόητο ότι έχει 
σχέση με τη λειτουργία του Δημοτικού Συμβουλίου. 

- Οφείλει να ανακοινώνει χωρίς καθυστέρηση στον 
Πρόεδρο του Δημοτικού Συμβουλίου την παραπομπή θε¬ 
μάτων από τη Δημαρχιακή Επιτροπή σ’ αυτό για την πε¬ 
ραιτέρω λήψη αποφάσεων πάνω σ’ αυτά. 

Λειτουργεί παρεμφερώς προς τις αρμοδιότητες του 
Γραφείου του Δημοτικού Συμβουλίου και εφαρμόζει τις 
αντίστοιχες διαδικασίες, εκτός αν ορίζεται διαφορετικά 
από συγκεκριμένες διατάξεις του Κώδικα. 

Παρέχει κάθε είδους γραμματειακή υποστήριξη προς 
τα Τοπικά Συμβούλια, προκειμένου απρόσκοπτα να εκτε- 
λούν τις αρμοδιότητές του, σύμφωνα με το άρθρο 6 του 
Ν.2539/97 και κάθε άλλη σχετική διάταξη. 

Φροντίζει για την με κάθε πρόσφορο μέσο εξυπηρέτη¬ 
ση των Δημ/κών Συμβούλων σε θέματα που αφορούν το 
Δήμο, σε συνεργασία και με τις άλλες υπηρεσίες του Δή¬ 
μου. 

β) Γ ραφείο Νομικών Προσώπων 
Ενεργεί κάθε διαδικασία για τη σύσταση από το Δήμο 
Νομικών Προσώπων οποιοσδήποτε μορφής. 

Συνεργάζεται με τη Διοίκηση των Νομικών Προσώπων 
για την καλλίτερη λειτουργία του και την επίτευξη του 
προορισμού του. 

Ενημερώνει το Δήμαρχο πάνω στα προβλήματα που 
αντιμετωπίζουν τα Νομικά Πρόσωπα και εισηγείται τις, 
σύμφωνα με τα υπόψη του στοιχεία, ενδεδειγμένες λύ¬ 
σεις. 

Τηρεί ειδικό αρχείο με ό,τι αφορά τη σύσταση και τα όρ¬ 
γανα διοίκησής του. 

Μεριμνά για τη συγκρότηση και τη λειτουργία των σχο¬ 
λικών επιτροπών όλων των σχολείων Α/θμιας και Β/θμιας 
Εκπαίδευσης και της Δημ/'κής Επιτροπής Παιδείας. 

Διοικητική υποστήριξη της Δημοτικής Επιτροπής Παι¬ 
δείας. 

Συνεργάζεται με την Τεχνική Υπηρεσία του Δήμου για 
την καταγραφή των στεγαστικών αναγκών των σχολείων, 
για συντηρήσεις, ανεγέρσεις, προσθήκες αιθουσών, επε¬ 
κτάσεις χώρων στα υπάρχοντα σχολεία. 

Φροντίζει για την κατανομή των λειτουργικών δαπανών 
και την ενημέρωση των σχολείων για την παραλαβή των 
χρημάτων. 

γ) Γραφείο Προσωπικού 

- Σε συνεργασία με τον Προϊστάμενο του Τμήματος συ¬ 
ντάσσει τον Οργανισμό Εσωτερικής Υπηρεσίας και ειση- 
γείται ιεραρχικά τις τροποποιήσεις, καθώς και τις προ¬ 
σαρμογές αυτού στις ισχύουσες κάθε φορά σχετικές δια¬ 
τάξεις. 

- Ενεργεί τις διαδικασίες για τις προσλήψεις όλου του 
προσωπικού του Δήμου, εκτός του προσωπικού του απα- 
σχολουμένου με την εκτέλεση έργων με αυτεπιστασία. 

- Διεξάγει όλες τις υπηρεσιακές υποθέσεις που αφο¬ 
ρούν στα Θέματα του τακτικού και του με σχέση εργασίας 
Ιδιωτικού Δικαίου, προσωπικού του Δήμου, π.χ.: μεταβο¬ 
λές στην υπηρεσιακή κατάσταση (προαγωγές, εντάξεις, 
επανεντάξεις, μετατάξεις, μετακινήσεις, αποσπάσεις, με¬ 
ταθέσεις, μονιμοποιήσεις, αναγνώριση προϋποθέσεων 
για οικονομικές παροχές, χορήγηση αδειών, εφαρμογή 
του Πειθαρχικού Δικαίου, τακτοποίηση ασφαλιστικών ζη¬ 
τημάτων γενικώς, λύση υπαλληλικής ή οποιοσδήποτε 
σχέσης εργασίας κ.λ,π.), κοινοποιώντας τις εκδιδόμενες 
διοικητικές πράξεις στα αρμόδια όργανα υπηρεσίες και 
ενδιαφερομένους. 

- Τηρεί ενημερωμένους ατομικούς φακέλους για όλο το 
προσωπικό καθώς και για τους συνταξιούχους του Δή¬ 
μου. 

- Τηρεί μητρώα των τακτικών υπαλλήλων των συνταξι¬ 
ούχων και του προσωπικού με σχέση εργασίας Ιδιωτικού 
Δικαίου. 

-Τηρεί διαρκώς ενημερωμένο πίνακα που εμφανίζει την 
οργανική διάρθρωση των υπηρεσιών του Δήμου και την 
κατανομή του προσωπικού στις αντίστοιχες θέσεις. 

- Συντάσσει του πίνακες των υπαλλήλων ή άλλους πα¬ 
ρεμφερείς πίνακες εφόσον συντρέχει τέτοια περίπτωση. 

- Συντάσσει τα απαιτούμενα πιστοποιητικά, συγκε¬ 
ντρώνει τα απαραίτητα δικαιολογητικά και προέρχεται 
στις αναγκαίες ενέργειες για την απονομή της σύνταξης 
και του μηνιαίου ισόβιου βοηθήματος του ΤΑΔΚΥ στους 
τακτικούς υπαλλήλους του Δήμου. 

- Μεριμνά για την εφαρμογή των διατάξεων που αφο¬ 
ρούν στην υπηρεσιακή γενικά κατάσταση του εν ενεργεία 
προσωπικού (τακτικού και με σχέση εργασίας Ιδιωτικού 
Δικαίου), καθώς και στην κατάσταση των συνταξιούχων 
του Δήμου. 

- Ανακοινώνει στο προσωπικό τις εγκύκλιες διατάξεις 
και αποφάσεις του Δημάρχου, τις αναφερόμενες στην κα¬ 
τάσταση του προσωπικού και στην λειτουργία των υπη¬ 
ρεσιών. 

- Ανακοινώνει στο προσωπικό το ισχύον κάθε φορά 
ωράριο εργασίας και επιβλέπει με προσωπική του ευθύ¬ 
νη, την ακριβή τήρησή του. 

Ύστερα από συνεννόηση με τον Δήμαρχο και τον 
Προϊστάμενο του Τμήματος πληροφορεί το Υπηρεσιακό 
Συμβούλιο για κάθε υπόθεση που ανήκει στην αρμοδιό- 
τητά του, προβαίνει στις ενδεικνυόμενες ενέργειες πάνω 


στις απ’ αυτό εκδιδόμενες γνωμοδοτήσεις ή αποφάσεις 
και εισηγείται αναλόγως στον Δήμαρχο, ενημερώνοντας, 
περί των εισηγήσεών του αυτών, τον προϊστάμενο του 
τμήματος. 

- Συντάσσει και τηρεί σε ειδικό αρχείο, τις συμβάσεις 
του προσωπικού του Δήμου με σχέση εργασίας Ιδιωτικού 
Δικαίου. 

δ) Γραφείο Πρωτοκόλλου - Διεκπεραίωσης - Αρχείου - 
Γ ραμματεία 

- Χαρακτηρίζει με τα στοιχεία των φακέλων του αρχεί¬ 
ου, πρωτοκολλεί, διεκπεραιώνει και αρχειοθετεί την αλ¬ 
ληλογραφία που του παραδίνεται από τον Προϊστάμενο 
της ΔΙνσης των Υπηρεσιών. 

- Στην έννοια του όρου «διεκπεραιώνει» περιλαμβάνε¬ 
ται και η υποχρέωση παοάδοσης των διαφόρων εγγρά¬ 
φων στα αρμόδια γραφεία για ενέργεια, μαζί με τα στοι¬ 
χεία του, όπου αυτά αφορούν τρέχουσες ή σε εκκρεμό¬ 
τητα υποθέσεις του Δήμου. 

- Παραδίδει στο γραφείο διεκπεραιωτικών καθηκόντων 
την αλληλογραφία γενικά του Δήμου για την νόμιμη διεκ¬ 
περαίωσή της. 

- Προβαίνει στην ανάρτηση στο πλαίσιο των δημοσίων 
ανακοινώσεων, όλων των για το σκοπό αυτό επιδιδόμε¬ 
νων στο Δήμο αποφάσεων, κλήσεων, προγραμμάτων 
κλπ.,με την υποχρέωση έγκαιρης συλλογής αυτών σε εύ¬ 
λογο χρόνο, αρχειοθέτησής του και καταστροφής του, 
τηρουμένης προς τούτο της καθορισμένης διαδικασίας. 

- Έχει την ευθύνη της διαφύλαξης και διασφάλισης των 
αρχείων του Δήμου, την καλή διατήρηση των οποίων φρο¬ 
ντίζει με ιδιαίτερη επιμέλεια. 

(Εκδίδει και υπογράφει, εφόσον περί αυτού υπάρχει η 
συναίνεση του Δημάρχου, τα αιτούμενα αντίγραφα εγ¬ 
γράφων στοιχείων που φυλάσσονται στο γενικό αρχείο 
του Δήμου). 

- Εφόσον τα διεκπεραιούμενα έγγραφα αφορούν υπο¬ 
θέσεις των οποίων οι φάκελοι τηρούνται από τα επιμέ- 
ρους γραφεία που τις χειρίζονται, τα σχέδια αυτών παρα- 
δίδονται στα γραφεία αυτά, ευθύς μετά την διεκπεραίω¬ 
ση των πρωτοτύπων. 

- Επιμελείται τη δακτυλογράφηση όλων των εγγράφων 
της Δ/σης πλην του Γραφείου Δημ. Συμβουλίου & 
Δημ/κής Επιτροπής. 

- Στη δικαιοδοσία του υπάγονται οι κλητήρες του Δή¬ 
μου, οι καθαρίστριες, οι φύλακες και όσοι από του υπαλ¬ 
λήλους εντάσσονται σ’ αυτό με σκοπό την εκπλήρωση της 
αποστολής του. 

- Εντέλλεται την εκτέλεση της υπηρεσίας του και συ¬ 
ντονίζει τις μετακινήσεις του σε κάθε περίπτωση. 

- Ρυθμίζει τη φωτοτύπηση ή πολυγράφηση των εγγρά¬ 
φων γενικά του Δήμου. 

- Είναι υπεύθυνο γ[α πιν ασφάλεια των ειδικών φωτο¬ 
τυπικών ή άλλων παρεμφερών μηχανημάτων των οποίων 
τη συντήρηση και επισκευή παρακολουθεί ανελλιπώς, 
ώστε σε κάθε στιγμή να μπορούν ν’ ανταποκριθούν στις 
συναφείς ανάγκες της υπηρεσίας. 

- Ειδικότερα ως προς πς μετακινήσεις των κλητήρων 
παραλαμβάνει έγκαιρα την προς ταχυδρόμηση ή επίδοση 
αλληλογραφία από τα αρμόδια τμήματα, συνεννοείται 
μαζί του ως προς το βαθμό ασφάλειας και επείγοντος αυ¬ 
τής και ρυθμίζει το χρόνο και τον τρόπο προώθησής της 
προς τον προορισμό της. 

- Οι κλητήρες ασκούν τα εξής καθήκοντα: 

- Οι κλητήρες του Δήμου ασκούν τα καθήκοντα και τις 
αρμοδιότητες του, με την επίβλεψη και τις οδηγίες του 
Προϊσταμένου του Γραφείου τους. 

- Επισημαίνουν τις φθορές που επέρχονται στο κτίριο ή 
τα έπιπλα γενικά και αναφέρουν αμέσως στον προϊστά¬ 
μενό τους. 

- Σε ώρες που δεν βρίσκονται σε εξωτερική υπηρεσία, 
οφείλουν να παραμένουν στο γραφείο του, ασχολούμενοι 
σε δουλειές που του ανατίθενται σύμφωνα με όσα έχουν 
κανονιστεί με αποφάσεις του Δημάρχου. 

- Οι κλητήρες μεταφέρουν την αλληλογραφία που δια¬ 
βιβάζεται με το Ταχυδρομείο, μεταφέρουν όσα έγγραφα 
διακινούνται από γραφείο σε γραφείο και επιδίδουν 
στους ενδιαφερομένους την προς αυτούς απευθυνόμενη 
αλληλογραφία με ειδοποιήσεις, προσκλήσεις, επιστολές, 
έγγραφα. 

- Μεταβαίνουν με εντολή του Προϊσταμένου του και μό¬ 
νο, στις υπηρεσίες της περιφέρειας, στα Υπουργεία ή σε 
άλλες Υπηρεσίες για τη διεκπεραίωση υπηρεσιακών υπο¬ 
θέσεων. 

- Οι κλητήρες δεν αποχωρούν από την υπηρεσία του, 
πριν ελέγξουν και διαπιστώσουν ότι έχουν ασφαλιστεί τα 
γραφεία, οι βιβλιοθήκες, τα αρχεία κ.λ.π. ότι έχουν κλει¬ 
στεί καλά οι πόρτες και τα παράθυρα, ότι έχουν ελευθε¬ 
ρωθεί οι πρίζες και γενικά, ότι όλα έχουν καλώς και εξα¬ 
σφαλίζουν την ασφάλειά του και την ομαλή λειτουργία 
τους. 

- Οι κλητήρες εκτελούν κάθε εργασία που προσιδιάζει 
στη φύση των γενικών καθηκόντων του και επιβάλλεται 
από τις υπηρεσιακές ανάγκες του Δήμου. 

- Οφείλουν να φοράνε την υπηρεσιακή στολή του, 
εφόσον του έχει χορηγηθεί τέτοια στολή από το Δήμο και 
να διατηρούν ευπρεπή εμφάνιση. 

- Οφείλουν επίσης να συμπεριφέρονται με ιδιαίτερη ευ¬ 
πρέπεια και σεβασμό προς του δημότες και του επισκέ¬ 
πτες του Δήμου. 

- Υποχρεούνται να παρίστανται στις συνεδριάσεις του 
Δημοτικού Συμβουλίου. 

- Οι λοιποί υπάλληλοι: 

- Εκτελούν κάθε εργασία που του ανατίθεται από το Δή¬ 
μαρχο, τον Προϊστάμενο της διεύθυνσης και των τμημά¬ 
των, που ανάγεται στη λειτουργία του Δήμου γενικότερα 
και δεν έρχεται σε αντίθεση με τα υπαλληλικά καθήκοντα 
του υπηρετούντος σ’ αυτόν άλλου προσωπικού και ακόμη 
δεν υπερβαίνει ή δεν υπολείπεται των απ’ αυτόν (τον 
υπάλληλο) διατιθεμένων τυπικών και ουσιαστικών προ¬ 
σόντων. 

- Χειρίζονται τα φωτοτυπικά και άλλα μηχανήματα του 
Δήμου και φωτοτυπεί ή πολυγραφεί, σύμφωνα με τις οδη¬ 
γίες του Προϊσταμένου του, τα διάφορα αντίγραφα. 

- Ενεργούν απογραφές, αυτοψίες, επιδόσεις, διεκπε¬ 
ραίωση αλληλογραφίας, μετάβαση σε διάφορες υπηρε¬ 
σίες με τις οποίες συναλλάσσεται ο Δήμος, καθώς και άλ¬ 
λες εργασίες, στις οποίες αδυνατούν να ανταποκριθούν, 
λόγω φόρτου, τα διάφορα γραφεία του Δήμου. 

- Οι φύλακες είναι υπεύθυνοι για τη φύλαξη των κτιρίων 
που στεγάζονται δημοτικές υπηρεσίες, των χώρων στους 
οποίους έχουν αποθηκευθεί μόνιμα ή πρόσκαιρα διάφο¬ 
ρα είδη, υλικά ή μηχανήματα του Δήμου, του νεκροταφεί¬ 
ου κ.λ.π. 


- Ως προς το ωράριο εργασίας των φυλάκων, τις λε¬ 
πτομέρειες της δουλειάς του και τις ευθύνες του ειδικό¬ 
τερα, εκδίδεται σχετική κανονιστική απόφαση του Δη¬ 
μάρχου. 

- Οι καθαρίστριες έχουν τις εξής υποχρεώσεις: 

- Εντάσσονται σε ειδικό πρόγραμμα εργασίας, νομίμως 
εγκεκριμένο, ώστε νατού παρέχεται η δυνατότητα να εκ¬ 
πληρώνουν την αποστολή του στον ενδεδειγμένο χρόνο, 
ανάλογα με τις ανάγκες κάθε δημοτικής υπηρεσίας. 

- Προβαίνουν στον επιμελημένο καθαρισμό και στην ευ¬ 
πρεπή εμφάνιση όλων των υπηρεσιακών χώρων και των 
επίπλων που βρίσκονται σ’ αυτούς, μηδέ εξαιρουμένων 
και των τουαλετών και των λοιπών βοηθητικών διαμερι¬ 
σμάτων. 

- Στις εργάσιμες ώρες του, εξυπηρετούν του διοικητι¬ 
κούς παράγοντες του Δήμου σε ό,τι ήθελε προκύψει. 

- Αναφέρουν στον άμεσο προϊστάμενό του, ευθύς αμέ¬ 
σως, κάθε παρατήρησή του, σχετικά με την απώλεια ει¬ 
δών, φθορά σε έπιπλα και σκεύη και με συμβάντα ασυνή¬ 
θιστα ή αδικαιολόγητα που κίνησαν την προσοχή του και 
που έχουν άμεση σχέση με την ασφάλεια γενικά των κτι¬ 
ρίων και των χώρων, την καθαριότητα των οποίων επιμε¬ 
λούνται. 

ε) Γ ραφείο Μηχανοργάνωσης 

- Καταρτίζει τα προγράμματα που αφορούν στην μηχα¬ 
νοργάνωση των Υπηρεσιών του Δήμου, συντάσσει τις 
απαραίτητες γι’ αυτό εισηγήσεις και τις απαιτούμενες με¬ 
λέτες. 

- Έχει την ευθύνη για την όλη λειτουργία της μηχανο¬ 
γράφησης και μηχανοργάνωσης των Υπηρεσιών και επι¬ 
βλέπει τη σωστή και αποτελεσματική λειτουργία των 
εγκατεστημένων υπολογιστών στις Υπηρεσίες του Δή¬ 
μου. 

- Πραγματοποιεί τις υπηρεσιακές επαφές με τα ανα¬ 
γνωρισμένα ιδιωτικά γραφεία του είδους, για την αγορά 
εκπονημένων ειδικών προγραμμάτων ή την εκπόνηση 
εξειδικευμένων τοιούτων. 

- Ενημερώνει έγκαιρα τον Δήμαρχο για την πρόοδο των 
εργασιών που εμπίπτουν στην αρμοδιότητά του, ή τα 
προβλήματα που εμφανίζονται, τόσον όσον αφορά αυτά 
καθαυτά τα προγράμματα, όσο και τη λειτουργία των ηλε¬ 
κτρονικών υπολογιστών. 

- Επιμελείται τη συντήρηση, την επισκευή και τη διαφύ¬ 
λαξη των μηχανημάτων από κάθε είδους φθορά και απώ¬ 
λεια. 

- Συνεργάζεται με τις υπηρεσίες του Δήμου για τη σω¬ 
στή και έγκαιρη εκτέλεση των σχετικών, με τις αρμοδιό- 
τητές του, εντολών του Δημάρχου. 

στ) Γ ραφείο Ειδικής Υπηρεσίας και Υγιεινής 

Ως προς τη λειτουργία της Ειδικής Υπηρεσίας (Δημοτι¬ 
κής Αστυνομίας): 

Ελέγχει και επιβάλλει την τήρηση των διατάξεων που 
αφορούν: 

- την καθαριότητα 

- την κυκλοφορία και στάθμευση των αυτοκινήτων 

-την οικοδόμηση 

-την αποχέτευση 

-τη μόλυνση και ρύπανση του περιβάλλοντος 

- την προστασία του υπόγειου υδάτινου δυναμικού πά¬ 
ντοτε μέσα στο χώρο των διοικητικών ορίων του Δήμου. 

Ειδικότερα ασχολείται: 

1. Με τον έλεγχο τήρησης της καθαριότητας σε όλους 
του δημόσιους, δημοτικούς και κοινόχρηστους χώρους 
γενικά του Δήμου όπως καθορίζονται από τις ισχύουσες 
διατάξεις, τις κανονιστικές πράξεις και τις αποφάσεις του 
Δημοτικού Συμβουλίου και του Δημάρχου, που εκδίδο- 
νται κάθε φορά για το σκοπό αυτό. 

2. Με τον έλεγχο της τήρησης των νόμων περί τοιχο¬ 
κόλλησης, ώστε να αποφεύγεται η ρύπανση. 

3. Με τις διαδικασίες επιβολής κυρώσεων σύμφωνα με 
τις κείμενες διατάξεις και τις αποφάσεις του Δημοτικού 
Συμβουλίου και του Δημάρχου. 

4. Με τον έλεγχο για τη στάθμευση και την κυκλοφορία 
κάθε οχήματος σύμφωνα με τις ισχύουσες διατάξεις και 
τη τήρηση των νόμων και των ειδικών αστυνομικών διατά¬ 
ξεων που αφορούν την κυκλοφορία και τη στάθμευση των 
οχημάτων. Για την άσκηση της αρμοδιότητας αυτής 
εφαρμόζονται οι διατάξεις του άρθρου 24 παρ. 2, 3 του 
Π.Δ 410/95 και των κάθε φορά ισχυόντων νόμων, Διαταγ¬ 
μάτων και σχετικών αποφάσεων (επιβολή προστίμων 
κ.λ.π.) 

5. Με την τήρηση των διατάξεων και των περιορισμών 
που ισχύουν για την ανοικοδόμηση γενικά και ειδικότερα 
με τον έλεγχο των αδειών των ανεγειρόμενων οικοδομών 
και κάθε κατηγορίας κτισμάτων, την περίφραξη ή περι- 
τοίχιση οικοπέδων στην εφαρμογή του Γ.Ο.Κ. υποδει¬ 
κνύοντας στις αρμόδιες Υπηρεσίες την κατεδάφιση επι¬ 
κινδύνων κτιρίων και την παρακολούθηση της εφαρμογής 
των διατάξεων για την κατάληψη πεζοδρομίων με οικοδο¬ 
μικά υλικά και εισηγείται στις αρμόδιες Υπηρεσίες την επι¬ 
βολή κυρώσεων κατά των παραβατών. 

Για την άσκηση της αρμοδιότητας αυτής το προσωπικό 
της ειδικής Υπηρεσίας έχει δικαίωμα να εισέρχεται στις 
αυλές, στις ανεγειρόμενες οικοδομές και σε κάθε είδους 
κτίσμα. 

6. Με τον έλεγχο της αποχέτευσης που ειδικότερα πε¬ 
ριλαμβάνει: Την τήρηση και εφαρμογή των διατάξεων και 
των κανονισμών για την σωστή λειτουργία του δικτύου 
της αποχέτευσης με σκοπό την αποφυγή της ρύπανσης, 
την παρεμπόδιση επιχωμάτωσης ή δόμησης της φυσικής 
ροής των χειμάρρων, ρεμάτων κ.λ.π., τον έλεγχο των νε¬ 
ρών που χύνονται στους χείμαρρους και στα ρέματα για 
να μην περιέχουν λύματα βιομηχανιών, βιοτεχνιών, επι¬ 
χειρήσεων ή οικιών, τον έλεγχο για παράνομες συνδέσεις 
των ακινήτων με υδροφόρους αγωγούς ή αγωγούς ακα¬ 
θάρτων ή βρόχινων νερών, καθώς και για τις παράνομες 
επεκτάσεις τους. 

Γ ια τον έλεγχο αυτό το προσωπικό της ειδικής αυτής 
υπηρεσίας δικαιούται επίσης να εισέρχεται σε αυλές και 
οικήματα κάθε είδους σύμφωνα με τις ισχύουσες διατά¬ 
ξεις. 

7. Με τον έλεγχο για τη μόλυνση του περιβάλλοντος 
που επεκτείνεται σε κάθε πηγή και αιτία παροδική ή μόνι¬ 
μη που προκαλεί ρύπανση ή μόλυνση στο φυσικό περι¬ 
βάλλον από τα κάθε είδους οχήματα. 

Στον έλεγχο υπάγονται και οι εστίες καύσης, κάθε κα¬ 
τηγορίας κτιρίων (οικίες, ξενοδοχεία, καταστήματα, νο¬ 
σοκομεία, βιοτεχνίες, βιομηχανίες κ.λ,π.) όπως και η ηχο¬ 
ρύπανση. 

8. Με την προστασία του υπόγειου υδάτινου δυναμικού 
που περιλαμβάνει και τον έλεγχο για την πρόληψη παρά¬ 
νομου ανοίγματος πηγαδιών. 


9. Αντιμετωπίζει με ευγένεια και σεβασμό τους πολίτες. 

10. Χορήγηση αδειών ίδρυσης και λειτουργίας όλων 
των καταστημάτων και επιχειρήσεων, 

οι όροι λειτουργίας των οποίων καθορίζονται από υγει¬ 
ονομικές διατάξεις. 

11. Χορήγηση αδειών μικροπωλητών και η κατασκευή, 
λειτουργία και εκμετάλλευση 

περιπτέρων και κυλικείων εντός κοινοχρήστων χώρων 

12. Χορήγηση των αδειών εγκατάστασης και λειτουρ¬ 
γίας θεάτρων, κινηματογράφων και παρεμφερών επιχει¬ 
ρήσεων, που προβλέπονται από τους Α.Ν. 445/1937 και 
446/1937 

13. Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

14. Χορήγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του Ν. 2000/1991 

15. Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγισμα σύμφωνα με τις 
ισχύουσες διατάξεις) 

16. Τήρηση αρχείου των αδειών καταστημάτων υγειο¬ 
νομικού ενδιαφέροντος. 

ζ) Γραφείο Κοινωνικοί Υπηρεσιών - Παιδείας - Νεολαί¬ 
ας 

- Έχει την ευθύνη εφαρμογής προγραμμάτων κοινωνι¬ 
κών παροχών από τον Δήμο. 

- Διοργανώνει εκδηλώσεις και Προγράμματα σε συνερ¬ 
γασία με τοπικούς ή άλλους Φορείς και το Πολιτιστικό Κέ¬ 
ντρο του Δήμου, με σκοπό την ενημέρωση των κατοίκων 
σε θέματα κοινωνικού προβληματισμού. 

- Έχει την ευθύνη εφαρμογής κοινωνικών προγραμμά¬ 
των στα ΚΑΠΗ 

- Τηρεί άμεση επαφή και συνεργάζεται συστηματικά με 
όλες τις κοινωνικές υπηρεσίες που λειτουργούν στην ευ¬ 
ρύτερη περιοχή ή και το κέντρο ακόμη (ιατροπαιδαγωγι- 
κό κέντρο, δημόσια νοσοκομεία, ιδιωτικές κλινικές, ΙΚΑ, 
ΟΑΕΔ, βρεφονηπιακούς και παιδικούς σταθμούς κ.λ.π.), 
για την εξυπηρέτηση της απώτερης αποστολής του. 

- Σε συνεργασία με τη Διοίκηση του Δήμου, ενεργεί για 
την δημιουργία νέων τομέων κοινωνικής δράσης, σε τοπι¬ 
κό πάντα επίπεδο, σε θέματα υγιεινής και κοινωνικού σχε- 
διασμού. 

■- Συνεργάζεται παράλληλα με τις αρμόδιες υπηρεσίες 
του Δήμου, κυρίως όταν πρόκειται για Θέματα που έχουν 
σχέση με σχολεία, με παιδικούς σταθμούς, με την αστική 
κατάσταση των κατοίκων - δημοτών, με τη δημιουργία κα¬ 
τάλληλων συνθηκών ρυμοτομίας και περιβάλλοντος 
κ.λ.π., ώστε ο προγραμματισμός και η λειτουργία των κα- 
τασκευαζομένων εγκαταστάσεων να ανταποκρίνεται στις 
γενικότερες αλλά και ειδικότερες ανάγκες των εξυπηρε¬ 
τούμενων (παιδιά, υπερήλικες, εργαζόμενοι). 

- Τηρεί και ενημερώ νει καταστάσεις και ειδικούς φα- 
κέλλους με τα άτομα ή τις οικογένειες που αντιμετωπί¬ 
ζουν προβλήματα και έχουν ανάγκη ιδιαίτερης κοινωνικής 
φροντίδας. 

- Εισηγείται απ’ ευθείας στον Δήμαρχο τις περιπτώσεις 
που ο Δήμος, άμεσα ή έμμεσα, πρέπει να ενεργήσει για 
την εξ’ ιδίων παροχή βοήθειας σε χρήμα, σε φάρμακα, σε 

ρούχα ή άλλα παρόμοια είδη, για την οποία θα απαιτηθεί 
διαδικασία οικονομικής επιβάρυνσής του. 

- Ενεργεί, παγίως εξουσιοδοτημένο από τον Δήμαρχο, 
προς κάθε κατεύθυνση, για την επίλυση των προβλημά¬ 
των που απασχολούν τα άτομα των πιο πάνω κατηγοριών. 

- Ενημερώνει τις αρμόδιες αρχές για τα προγράμματα 
κοινωνικής πολιτικής του Δήμου και επιδιώκει την ενίσχυ¬ 
ση και συμπαράστασή του στην υλοποίηση αυτών. 

- Οργανώνει εκ μέρους του Δήμου εκδηλώσει αιμοδο¬ 
σίας με απώτερο σκοπό την ίδρυση τοπικής τράπεζας αί¬ 
ματος. Παρέχει τη βοήθειά του και συμπαρίσταται ενερ¬ 
γά σε κάθε άλλη τοπική κίνηση προσφοράς και συγκέ¬ 
ντρωσης αίματος. 

- Οι υποθέσεις που ανάγονται σε προσωπικά ή οικογε¬ 
νειακά ζητήματα αναξιοπαθούντων γενικά ατόμων, θεω¬ 
ρούνται εμπιστευτικές, γι’ αυτό ο υπάλληλος που τις χει¬ 
ρίζεται στο μέτρο της αρμοδιότητάς του, δεσμεύεται και 
μέσα και έξω από την υπηρεσία του με το απόρρητο αυ¬ 
τών, μη εξαιρουμένων και των προϊσταμένων του. 

- Τις ως άνω αρμοδιότητες ασκεί υποχρεωτικά ο υπάλ¬ 
ληλος που έχει την ιδιότητα του Κοινωνικού Λειτουργού. 

- Η λειτουργία της Υπηρεσίας Κοινωνικής Πρόνοιας, ει¬ 
δικότερα όσον αφορά τα πλέον εξειδικευμένα καθήκοντα 
του Κοινωνικού Λειτουργού, διέπεται από Εξωτερικό Κα¬ 
νονισμό, που ψηφίζεται από το Δημοτικό Συμβούλιο και 
εγκρίνεται με πράξη των οριζομένων από τις διατάξεις 
του Δ/τος 690/61 οριζομένων διοικητικών οργάνων, μετά 
από σύμφωνη γνώμη του Συμβουλίου Κοινωνικής Εργα¬ 
σίας. 

- Διοργανώνει κύκλους μαθημάτων πάνω σε θέματα 
ελεύθερου χρόνου και Πολιτισμού, όπως μουσική, Θέα¬ 
τρο, ζωγραφική, χειροτεχνία κ.λ.π., καθώς και σε θέματα 
που αφορούν τα κοινωνικά προβλήματα της εποχής μας ( 
σχέσεις δύο φύλων, συμβουλευτική γονέων, θέματα πε¬ 
ριβάλλοντος, ενημέρωση καταναλωτή κ.λ.π.). 

- Φροντίζει για τη συμμετοχή των δημοτών - κατοίκων 
σε ελεύθερα πανεπιστήμια και οργανώνει επίσης σειρές 
ανοικτών διαλέξεων για το ευρύ κοινό. 

- Μεριμνά για τη συγκρότηση ομάδων εκπαιδευτικών 
που θα ασχολούνται με τα προβλήματα της εκπαίδευσης 
και τη σύνδεση σχολείου - κοινωνίας. 

- Φροντίζει για τη δημιουργία χώρων μέσα στους οποί¬ 
ους θα μπορούν οι νέοι, κατά τη διάρκεια του ελεύθερου 
χρόνου του, να ψυχαγωγούνται, να συζητούν, να προβλη¬ 
ματίζονται και κυρίως να αυτοσχεδιάζουν πάνω σε νέους 
τρόπους έκφρασης και επικοινωνίας μεταξύ τους. 

- Συνεργάζεται με όλους του φορείς που ασκούν εκπαι¬ 
δευτικό έργο, ώστε να συμβάλλει στην καλύτερη δυνατή 
μόρφωση των νέων μας. 

- Παρακολουθεί τα εκπαιδευτικά Θέματα των σχολείων 
Γενικής Εκπαίδευσης της πόλης και φροντίζει να ανταπο- 
κρίνεται όσο γίνεται καλύτερα στις αρμοδιότητες που Θα 
προβλέπονται από τις εκάστοτε κείμενες διατάξεις, όπως 
είναι η διοίκηση, επισκευή και συντήρηση της κινητής και 
ακίνητης περιουσίας των Σχολείων, η κατανομή σ’ αυτά 
των πιστώσεων της Πολιτείας για την « αντιμετώπιση των 
λειτουργικών δαπανών των σχολικών μονάδων κ.λ.π. 

Β) ΤΜΗΜΑ ΑΣΤΙΚΗΣ ΚΑΤΑΣΤΑΣΗΣ 

Προϊστάμενος 

Έχει την εποπτεία και τον έλεγχο της καλής λειτουργίας 
των Γραφείων του Τμήματός του καθώς και τον συντονι¬ 
σμό αυτών. 


- Εισηγείται ιεραρχικά τα θέματα της αρμοδιότητάς 
του. 

- Έχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για το σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του, για τη θεμελίωση των συναφών προς τις αρ¬ 
μοδιότητες αυτών, ενεργειών της Διοίκησης του Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο, τα συμφέροντα του Δήμου και των δημοτών. 

- Ο προϊστάμενος συζητά και ανάλογα συμφωνεί ή όχι, 
τροποποιώντας τις υπηρεσιακές εισηγήσεις των υπαλλή¬ 
λων της δικαιοδοσίας του, με ενυπόγραφη πάντοτε ση¬ 
μείωσή του στο σχέδιο των εγγράφων, με παράλληλη 
υποχρέωση, σε μια τέτοια περίπτωση, έγκαιρης και αιτιο¬ 
λογημένης ενημέρωσης του Δημάρχου. 

- Μεριμνά για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν 
στην αρμοδιότητά του, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνά και εποπτεύει τη γρήγορή και σωστή εξυπη¬ 
ρέτηση των πολιτών ή εκείνων που με κάποια υπεύθυνη 
ιδιότητα συναλλάσσονται με το Δήμο για λογαριασμό της 
υπηρεσίας που εκπροσωπούν και επιλαμβάνεται δισεπί- 
λυτων θεμάτων, παίρνοντας πρωτοβουλία για την υπέρ 
του πολίτη νόμιμη λύση τους. 

- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήματου. 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία της Υπηρεσίας του. 

- Παραλαμβάνει την αλληλογραφία που ανάγεται στην 
αρμοδιότητά του και διανέμει αυτή με ειδικό βιβλίο παρά¬ 
δοσης και παραλαβής στους υπ' αυτόν υπαλλήλους. 

- Συγκεντρώνει στοιχεία δραστηριότητας και προόδου 
των λειτουργιών της υπηρεσίας του, συντάσσει και τηρεί 
εποπτικούς πίνακες, τηρεί στατιστικά και άλλα χρήσιμα 
στοιχεία για τη σύνταξη των προγραμμάτων στα αντικεί¬ 
μενα της αρμοδιότητάς του. 

- Προμηθεύει τα γραφεία της δικαιοδοσίας του με τα 
απαραίτητα βοηθήματα για τη διευκόλυνσή του και για να 
κάνουν σωστά τη δουλειά τους. 

α) Γραφείο Μητρώου - Στρατολογίας - Ιθαγένειας 

- Είναι υπεύθυνο για τη διατήρηση των μητρώων των 
στρατολογικών πινάκων σε καλή κατάσταση και τη δια¬ 
σφάλισή του από απώλεια ή φθορά. 

- Καταρτίζει ετησίως τα μητρώα αρρένων, τα ενημερώ¬ 
νει και τηρεί αρχείο των αποφάσεων περί των μεταβολών 
που επέρχονται σ’ αυτά (αλλαγή επωνύμου, προσθήκης 
πατρωνύμου, μητρώνυμου, κυρίου ονόματος και των άλ¬ 
λων στοιχείων). 

- Καταρτίζει του στρατολογικούς πίνακες. 

- Μεριμνά για την ενημέρωση των υποχρέων, όσον αφο¬ 
ρά τις στρατολογικές του υποχρεώσεις γενικώς. 

- Εκδίδει τα απαιτούμενα πιστοποιητικά για την απαλ¬ 
λαγή, όσων δικαιούνται, από τις στρατιωτικές του υπο¬ 
χρεώσεις. 

- Εκδίδει τα αναγκαία πιστοποιητικά για την εισαγωγή 
των όσων ενδιαφέρονται στις διάφορες στρατιωτικές 
σχολές. 

- Συντάσσει και τηρεί τα μητρώα διαφόρων απογραφών 
στρατολογικού ενδιαφέροντος. 

- Ενεργεί τις προβλεπόμενες διαδικασίες για την εγ¬ 
γραφή αδήλωτων, την εξακρίβωση της Ιθαγένειας αυτών, 
καθώς και την διόρθωση των κάθε είδους εσφαλμένων εγ¬ 
γραφών στα μητρώα αρρένων. 

- Επιμελείται την εφαρμογή των σχετικών με του δημό¬ 
τες διατάξεων του Κώδικα Δήμων και Κοινοτήτων και του 
Κώδικα Ελληνικής Ιθαγένειας. 

β) Γραφείο Δημοτολογίου - Εκλογών 

- Ενεργεί τις προβλεπόμενες από το νόμο διαδικασίες 
για την εγγραφή των κατοίκων στα Δημοτολόγια του Δή¬ 
μου, καθώς και την καταχώρηση σ’ αυτά των οποιωνδή- 
ποτε μεταβολών λόγω γέννησης, γάμου, Θανάτου, αλλα¬ 
γής επωνύμου, προσθήκης πατρωνύμου, μητρωνύμου, 
κυρίου ονόματος και των άλλων στοιχείων. 

- Τηρεί και ενημερώνει ανελλιπώς οικογενειακές καρτέ¬ 
λες δημοτολογίου. 

- Εκδίδει και χορηγεί μικρές ευρετηριακές καρτέλες με 
τον αριθμό της οικογενειακής μερίδας και το τηλέφωνο 
της υπηρεσίας για την εξυπηρέτηση των δημοτών σε 
δεδομένη στιγμή. 

- Ενεργεί τις προβλεπόμενες διαδικασίες για τη διόρ¬ 
θωση των κάθε είδους εσφαλμένων εγγραφών στα Δημο¬ 
τολόγια. 

- Προσυπογράφει δια των αρμοδίων υπαλλήλων, όλα 
τα εκδιδόμενα πιστοποιητικά, τις αποφάσεις του Δημάρ¬ 
χου επί των εγγραφών ή μεταβολών στα Δημοτολόγια, κα¬ 
θώς και την υπηρεσιακή αλληλογραφία που διεξάγεται 
απ' αυτή. 

- Τηρεί για κάθε οικογένεια ιδιαίτερο φάκελλο με τα 
σχετικά δικαιολογητικά και αρχείο αποφάσεων για τις εγ¬ 
γραφές ή μεταβολές στα δημοτολόγια. 

- Εκδίδει τα πιστοποιητικά ατομικής, οικογενειακής κα¬ 
τάστασης και ταυτοπροσωπίας των δημοτών. 

- Επιμελείται την εφαρμογή των σχετικών με του δημό¬ 
τες διατάξεων του Κώδικα Ελληνικής Ιθαγένειας. 

- Εκτελεί τις ανατιθέμενες στο Δήμο εργασίες σχετικά 
με τη γενική απογραφή του πληθυσμού. 

- Ενεργεί την αλληλογραφία με όλους του Δήμους και 
τις Κοινότητες ή άλλες αρμόδιες Αρχές, σε όλη την επι¬ 
κράτεια, σε όσες περιπτώσεις τούτο Θεωρείται αναγκαίο, 
για τη συγκέντρωση των δικαιολογητικών που απαιτού¬ 
νται για μεταδημότευση ή άλλη μεταβολή στα τηρούμενα 
από αυτό βιβλία. 

- Εκτελεί τα καθήκοντα που ανατίθενται στο Δήμο από 
του εκλογικούς νόμους, καθώς και τις υποχρεώσεις αυ¬ 
τού, ως Οργάνου της Κρατικής Διοίκησης. 

- Συμμετέχει στις διαδικασίες αναθεώρησης των εκλο¬ 
γικών καταλόγων, στο βαθμό που επιβάλλουν οι κατά νό¬ 
μο αρμοδιότητές του. 

- Τηρεί του εκλογικούς καταλόγους του Δήμου και εκ¬ 
δίδει τα σχετικά πιστοποιητικά για την εγγραφή σ’ αυτούς 
νέων εκλογέων. 

- Παραλαμβάνει και συμπληρώνει τα δικαιολογητικά 
για την έκδοση ή διόρθωση εκλογικών βιβλιαρίων, τα υπο¬ 
βάλλει εγκαίρως στην αρμόδια αρχή και μετά την επι¬ 
στροφή του τα παραδίδει στους δικαιούχους εκλογείς. 


- Εκτελεί κάθε εργασία που έχει σχέση με την προετοι¬ 
μασία και τη διεξαγωγή των Βουλευτικών, Νομαρχιακών, 
και των Δημοτικών ή Κοινοτικών Εκλογών, όπως αυτές 
προβλέπονται από την ισχύουσα, κάθε φορά, εκλογική 
νομοθεσία. 

γ) Γραφείο Ληξιαρχείου - Πολιτικών γάμων 

Η υπηρεσία του Ληξιαρχείου διεξάγεται με την άμεση 
και υπεύθυνη καθοδήγηση του Προϊσταμένου αυτής (Λη- 
ξίαρχου). 

Τα υπηρεσιακά αντικείμενα του Ληξιαρχείου καθορίζο¬ 
νται, σε γενικές γραμμές, ως εξής: 

- Μεριμνά για την προμήθεια, τη θεώρηση και την υπεύ¬ 
θυνη τήρηση των ληξιαρχικών βιβλίων. 

- Συντάσσει - καταχωρεί στα οικεία βιβλία τις ληξιαρχι¬ 
κές πράξεις γεννήσεων και βαπτίσεων, γάμων και Θανά¬ 
των. 

- Συντάσσει - καταχωρεί στο προβλεπόμενο από το Νό¬ 
μο βιβλίο τις εκθέσεις βαπτίσεων, ονοματοδοσίας, διαζυ¬ 
γίων, μεταβολής Θρησκεύματος, αναγνώρισης ή αποκή¬ 
ρυξης τέκνων κ.λ.π., εφόσον τα γεγονότα αυτά συνέβη- 
σαν στην περιφέρεια του Ληξιαρχείου και δεν υπάρχει 
στα αντίστοιχα βιβλία αυτών συνταγμένη ληξιαρχική πρά¬ 
ξη, στο περιθώριο της οποίας θα έπρεπε σ’ αυτήν την πε¬ 
ρίπτωση να καταχωρηθεί η μεταβολή. 

- Ανακοινώνει τις γεννήσεις, τις βαπτίσεις, του γάμους, 
του Θανάτους και γενικά τις μεταβολές της προσωπικής 
κατάστασης των φυσικών προσώπων που συμβαίνουν 
στην περιφέρεια του Ληξιαρχείου: 

α. στο Δήμο, αν τα παραπάνω γεγονότα αφορούν σε 
πρόσωπα γραμμένα στα δημοτολόγιά του ή στα μητρώα 
του και στα τέκνα αυτών, και 

β. στους άλλους Δήμιους ή Κοινότητες, αν τα γεγονότα 
αφορούν ετεροδημότες ή τα τέκνα αυτών. 

- Αποστέλλει αντίγραφα των συ ντασσό μενών εκθέσεων 
βαπτίσεων και μεταβολής ή προσθήκης στοιχείων λη¬ 
ξιαρχικών πράξεων, στα Ληξιαρχεία στα οποία βρίσκονται 
συνταγμένες οι οικείες ληξιαρχικές πράξεις. 

- Αποστέλλει αντίγραφα των ληξιαρχικών πράξεων γεν¬ 
νήσεων αρρένων τέκνων, στους Δήμους ή στις Κοινότη¬ 
τες όπου έχουν την μόνιμη κατοικία του οι γονείς τους. 

- Συντάσσει ατομικά δελτία Θανάτων για την οικονομι¬ 
κή Εφορία καθώς και δελτία γεννήσεων, γάμων και Θανά¬ 
των για την Εθνική Στατιστική Υπηρεσία. 

- Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημο¬ 
σίων εγγράφων που υπάρχουν στα αρχεία του. 

- Διεξάγει την υπηρεσιακή αλληλογραφία σε όλα τα θέ¬ 
ματα της αρμοδιότητας του που περνιέται σε δικό του 
πρωτόκολλο. Τηρεί το σχετικό αρχείο αυτής. 

- Μεριμνά για την επιθεώρηση των ληξιαρχικών βιβλίων 
από το αρμόδιο δικαστικό όργανο και τηρεί ειδικό φάκε¬ 
λο των δελτίων επιθεώρησης. 

- Γενικά ενεργεί σύμφωνα με την ισχύουσα κάθε φορά 
νομοθεσία «περί ληξιαρχικών πράξεων». 

-- Ο ασκών τα καθήκοντα του Ληξιάρχου δημοτικός 
υπάλληλος, μπορεί, τηρουμένης της νόμιμης διαδικα¬ 
σίας, να κάνει χρήση των διατάξεων του άρθρου 106 του 
Ν. 1188/81 «περί καταστάσεως των δημοτικών και κοινοτι¬ 
κών υπαλλήλων». 

- Το γραφείο του Ληξιαρχείου ενεργεί τη διαδικασία και 
συμβάλλει στην τέλεση των πολιτικών γάμων. 

Γ) ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

Προϊστάμενος 

Έχει την εποπτεία και τον έλεγχο της καλής λειτουργίας 
των Γ ραφείων του Τμήματός του καθώς και τον συντονι¬ 
σμό αυτών. 

Εισηγείται ιεραρχικά τα θέματα της αρμοδιότητάς 

του. 

- Έχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για το σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του, για τη θεμελίωση των συναφών προς τις αρ¬ 
μοδιότητες αυτών, ενεργειών της Διοίκησης του Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο, τα συμφέροντα του Δήμου και των δημοτών. 

- Ο προϊστάμενος συζητά και ανάλογα συμφωνεί ή όχι, 
τροποποιώντας τις υπηρεσιακές εισηγήσεις των υπαλλή¬ 
λων της δικαιοδοσίας του, με ενυπόγραφη πάντοτε ση¬ 
μείωσή του στο σχέδιο των εγγράφων, με παράλληλη 
υποχρέωση, σε μια τέτοια περίπτωση, έγκαιρης και αιτιο¬ 
λογημένης ενημέρωσης του Δημάρχου. 

- Μεριμνά για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν 
στην αρμοδιότητά του, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνά και εποπτεύει τη γρήγορη και σωστή εξυπη¬ 
ρέτηση των πολιτών ή εκείνων που με κάποια υπεύθυνη 
ιδιότητα συναλλάσσονται με το Δήμο για λογαριασμό της 
υπηρεσίας που εκπροσωπούν και επιλαμβάνεται δισεπί- 
λυτων θεμάτων, παίρνοντας πρωτοβουλία για την υπέρ 
του πολίτη νόμιμη λύση τους. 

- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήμα του. 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία της Υπηρεσίας του. 

- Παραλαμβάνει την αλληλογραφία που ανάγεται στην 
αρμοδιότητά του και διανέμει αυτή με ειδικό βιβλίο παρά¬ 
δοσης και παραλαβής στους υπ’ αυτόν υπαλλήλους. 

- Συγκεντρώνει στοιχεία δραστηριότητας και προόδου 
των λειτουργιών της υπηρεσίας του, συντάσσει και τηρεί 
εποπτικούς πίνακες, τηρεί στατιστικά και άλλα χρήσιμα 
στοιχεία για τη σύνταξη των προγραμμάτων στα αντικεί¬ 
μενα της αρμοδιότητάς του. 

- Προμηθεύει τα γραφεία της δικαιοδοσίας του με τα 
απαραίτητα βοηθήματα για τη διευκόλυνσή του και για να 
κάνουν σωστά τη δουλειά τους. 

α) Γ ραφείο βεβαίωσης τελών - δικαιωμάτων - φόρων - ει¬ 
σφορών 

Ειδικότερα ως προς τις προόδους: 

- Μελετά κάθε θέμα που σχετίζεται με την ανάπτυξη και 
τη βελτίωση των εσόδων του Δήμου. 

- Ενεργεί τη σύμφωνα με το νόμο, επιβολή των δημοτι¬ 
κών φόρων, τελών και δικαιωμάτων. 

- Εισηγείται τη μεθοδικότερη διαρρύθμιση των κανονι¬ 
σμών επιβολής του και τον αποτελεσματικότερο τρόπο 
περιστολής των φορολογικών διαφορών. 


- Είναι υπεύθυνο για την ανεύρεση (απογραφές, αυτο¬ 
ψίες κ.λ,π.) της φορολογητέας ύλης και τη βελτίωση της 
απόδοσης των φορολογιών. 

- Είναι υπεύθυνο για τον έλεγχο των στοιχείων βεβαίω¬ 
σης κάθε δημοτικής προσόδου, για τη βεβαίωσή της, 
εκτός αν ορίζεται διαφορετικά στον παρόντα Οργανισμό, 
σύμφωνα με του Νόμους και του κανονισμούς που ισχύ¬ 
ουν κάθε φορά και την αποστολή στην Ταμιακή Υπηρεσία 
του Δήμου ή στο οικείο δημόσιο ταμείο των οικείων βε¬ 
βαιωτικών καταστάσεων, χρηματικών καταλόγων κ.λ.π. 

- Παρακολουθεί την απόδοση από το Δημόσιο, των συ- 
νεισπραττομένων φόρων και τελών. 

- Παρακολουθεί και ενεργεί για την έγκαιρη απόδοση 
στο Δήμο των χορηγούμενων από το Δημόσιο ή από οποι¬ 
αδήποτε άλλη πηγή παροχών, εισφορών και οικονομικών 
ενισχύσεων. 

- Παρακολουθεί τις συμβάσεις, με τις οποίες προβλέ- 
πεται συμμετοχή του Δήμου σε κέρδη διαφόρων γενικά 
επιχειρήσεων και εκμεταλλεύσεων. 

- Εκτελεί κάθε προπαρασκευαστική εργασία που αφο¬ 
ρά στη διαγραφή βεβαιωθέντων ή αχρεωστήτως εισπρα- 
χθέντων φόρων, τελών ή δικαιωμάτων και προβαίνει στην 
κατάρτιση των οικείων πινάκων διαγραφής ή επιστροφής. 

- Εισηγείται ενυπόγραφα στον Δήμαρχο και ενημερώ¬ 
νει τον Πρόεδρο του Δημοτικού Συμβουλίου για κάθε με¬ 
ταβολή που πρέπει να επέλθει στους φορολογικούς κα¬ 
ταλόγους γενικά. 

- Ενεργεί κάθε προπαρασκευαστική εργασία για τη συ¬ 
γκρότηση των επιτροπών συμβιβασμού φορολογικών 
διαφορών και αμφισβητήσεων επί των δημοτικών φορο¬ 
λογιών γενικώς και παρέχει κάθε χρήσιμο σ’ αυτές στοι¬ 
χείο για τη δικαιότερη επίλυση των διαφορών αυτών. 

- Ενεργεί επίσης κάθε προπαρασκευαστική εργασία για 
την υποβοήθι μι ί των Διοικητικών δικαστηρίων στο έργο 
της επίλυσης των φορολογικών διαφορών ανάμεσα 
στους φορολογούμενους του Δήμου και σ’ αυτόν, εκτε- 
λώντας κάθε φορά την ισχύουσα σχετική νομοθεσία. 

- Εκπροσωπεί το Δήμο στα πιο πάνω δικαστήρια με του 
δικηγόρους του δήμου. 

- Παρέχει πληροφορίες για το καθεστώς των επιβαλλο- 
μένων δημοτικών φόρων, τελών, δικαιωμάτων και εισφο 
ρών, σε κάθε υπόχρεο, ενεργεί για τη Θεραπεία των τυχόν 
δικαίων παραπόνων του και ενημερώνει αυτούς για τις 
προς το Δήμο υποχρεώσεις του από οποιαδήποτε αιτία. 

- Εκδίδει βεβαιώσεις ή Πιστοποιητικά που αναφέρονται 
στην, από την επιβολή δημοτικών φόρων, τελών, δικαιω¬ 
μάτων και εισφορών, επερχόμενη υποχρέωση οποιοσδή¬ 
ποτε φορολογούμενου του ύψους αυτής, των μεταβολών 
στο φορολογητέο αντικείμενο των βεβαιουμένων ποσών. 

- Ενεργεί την τελική βεβαίωση όλων των οίκοθεν βεβαι- 
ουμένων εσόδων του Δήμου, περιλαμβανομένης σ’ αυτήν 
και της εκδόσεως των σχετικών εντολών προς το εισπρα- 
κτορικό όργανο του Δήμου, πλην των περιπτώσεων εκεί¬ 
νων που αρμόδια καθίστανται άλλα αρμόδια γραφεία του 
Δήμου. 

- Καταρτίζει του όρους διακήρυξης για την ενοικίαση 
των δημοτικών προσόδων, όπως τούτο είναι επιτρεπτό. 
Επιμελείται τη σχετική για την έγκρισή του διαδικασία και 
τη βεβαίωση των μισθωμάτων και επιπλέον παρακολουθεί 
την πιστή εφαρμογή των οικείων συμβάσεων. 

- Τηρεί μητρώο των, για κάθε φορολογία του Δήμου, 
φορολογούμενων. 

- Τηρεί επίσης, για κάθε είδους φόρο, τέλος, δικαίωμα 
ή εισφορά τα στοιχεία που αφορούν την επιβολή και βε¬ 
βαίωσή του (αποφάσεις, δηλώσεις, εκθέσεις κ.λ.π.). 

- Επιμελείται την σύμφωνα με το νόμο κοινοποίηση των 
κάθε είδους εγγράφων, προσκλήσεων και ειδοποιήσεων 
που αφορούν τη βεβαίωση των δημοτικών εσόδων, περι- 
λαμβανομένων και των αποφάσεων του Δημοτικού Συμ¬ 
βουλίου επί των συμβιβαστικών γνωμοδοτήσεων των οι¬ 
κείων επιτροπών. 

- Επιμελείται και ενεργεί τις διαδικασίες για την πραγ¬ 
ματοποίηση των συναπτομένων από το Δήμο δανείων. 

- Παρακολουθεί την εξέλιξη των χορηγήσεών του και 
ενημερώνει περί αυτών τα τηρούμενα από αυτόν σχετικά 
βιβλία. 

- Σε ειδικές περιπτώσεις, εισηγείται την επιβολή ειδικών 
φορολογιών για την αντιμετώπιση των συναπτομένων δα¬ 
νείων. 

- Σε συνεργασία με το γραφείο εκκαθάρισης και εντο¬ 
λής δαπανών, παρακολουθεί τη διαμόρφωση των τοκο¬ 
χρεολυσίων και τις γενόμενες παρακρατήσεις για την 
εξόφληση των δανείων. 

- Επιμελείται την έκδοση αποφάσεων καταλογισμού ή 
επιβολής προστίμου σε περιπτώσεις παραβάσεως των 
κειμένων φορολογικών διατάξεων και των ισχυόντων κα¬ 
νονισμών του Δήμου και ενεργεί με τον κλητήρα ή άλλο 
εντεταλμένο υπάλληλο του Δήμου την επίδοσή του, σ’ αυ¬ 
τούς που διαπράττουν την παράδοση ή στο νόμιμο αντί¬ 
κλητό τους. 

- Οίκοθεν νοείται ότι οι διαδικασίες γενικά για τη βεβαί¬ 
ωση των επιμέρους φορολογιών, μπορεί να ανατίθενται 
χωριστά στους υπηρετούντες στο παρόν γραφείο υπαλ¬ 
λήλους. 

- Παρέχει τα απαραίτητα στοιχεία στους φορείς ει- 
σπράξεως των δημοτικών προσόδων. 

- Παρακολουθεί το ρυθμό εισπράξεως των προσόδων 
και εισηγείται στον Δήμαρχο τη σχετική ενημέρωση της 
Ταμιακής Υπηρεσίας που ασκεί τη διαχείριση του Δήμου, 
σε περιπτώσεις καθυστερήσεων. 

- Παρέχει στοιχεία για τη σύνταξη του ετήσιου προϋ¬ 
πολογισμού εσόδων του Δήμου, καθώς και των αναμορ¬ 
φώσεων αυτού στη διάρκεια του έτους. 

β) Γραφείο Δημοτικής Περιουσίας - Δημοτικών Επιχει¬ 
ρήσεων - Προμηθειών - Διαχείρισης υλικού - Αποθηκών 

Ως προς την Δημοτική Περιουσία: 

- Επιμελείται τη σύνταξη του κτηματολογίου και τη συ¬ 
νεχή ενημέρωσή του. 

- Καταρτίζει του όρους διακήρυξης για την εκμίσθωση 
ή εκποίηση ακινήτων πραγμάτων του Δήμου, επιμελείται 
τις σχετικές για την έγκρισή του διαδικασίες και τη βεβαί¬ 
ωση των μισθωμάτων. Επιπλέον δε, παρακολουθεί την πι¬ 
στή εφαρμογή των οικείων συμβάσεων. 

- Ενεργεί ό, τι είναι αναγκαίο για τη διαφύλαξη της ακί¬ 
νητης περιουσίας του Δήμου. 

- Εισηγείται στον Δήμαρχο συμφέρουσες περιπτώσεις 
για την αγορά ακινήτων, με σκοπό την αύξηση της ακίνη¬ 
της περιουσίας του. 

- Εισηγείται στον Δήμαρχο τρόπους εκμετάλλευσης 
της ακίνητης περιουσίας του Δήμου και ενεργεί για την 
τήρηση και εφαρμογή, σε καταφατικές περιπτώσεις, των 
απαιτουμένων διαδικασιών για την υλοποίηση των συνα¬ 
φών στόχων της δημοτικής αρχής. 


- Ενεργεί τη βεβαίωση των εσόδων που προέρχονται 
από την εκμετάλλευση της ακίνητης περιουσίας του Δή¬ 
μου. 

- Αναφέρει αμέσως στον Δήμαρχο κάθε πράξη παρα¬ 
βίασης των δικαιωμάτων του Δήμου (νομή, κατοχή, ρύ¬ 
πανση κ.λ.π.) επί των ακινήτων του και παρακολουθεί την 
έκβαση των κινουμένων απ’ αυτόν διοικητικών ή δικαστι¬ 
κών μέτρων. 

- Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

- Συνεργάζεται για την άσκηση των αρμοδιοτήτων του 
αρ. 263 του Δημοτικού και Κοινοτικού Κώδικα, με τη Νο¬ 
μική Υπηρεσία του Δήμου. 

- Διεκπεραιώνει κάθε διοικητική ενέργεια που αφορά 
στη στέγαση των δημοτικών υπηρεσιών ή άλλων υπηρε¬ 
σιών ή των Νομικών Προσώπων που τη στέγασή του ανα¬ 
λαμβάνει ο Δήμος και επιλαμβάνεται της ρύθμισης κάθε 
θέματος που ανακύπτει από τις σχετικές για το σκοπό αυ¬ 
τό μισθώσεις. 

- Ως προς τις επιχειρήσεις: 

■- Ο Δήμος, σύμφωνα με τις διατάξεις των αρ. 277 μέχρι 
292 του Π.Δ. 41 0/1995, μπορεί να συνιστά δικές του επι¬ 
χειρήσεις ή να μετέχει σε επιχειρήσεις που συνιστώνται 
μαζί με άλλα Νομικά ή Φυσικά πρόσωπα ή σε επιχειρήσεις 
που ήδη υπάρχουν. 

- Σκοπός των επιχειρήσεων αυτών είναι: 

- α) η εκτέλεση έργων που έχουν σκοπό την εξυπηρέ¬ 
τηση του κοινού, καθώς και την οικονομική εκμετάλλευση 
των έργων αυτών, β) η παραγωγή αγαθών ή η παροχή 
υπηρεσιών που έχουν σκοπό την εξυπηρέτηση του κοι¬ 
νού, και γ) η ανάπτυξη δραστηριοτήτων που σκοπεύουν 
στην πραγματοποίηση εσόδων. 

- Οι αρμοδιότητες του παρόντος γραφείου, ειδικότερα 
ως προς τις επιχειρήσεις, ανάγονται στις πρέπουσες 
ενέργειες για τη σύσταση αυτών, για τη συγκρότηση της 
διοίκησής του, για τον καθορισμό των αρμοδιοτήτων των 
Διοικητικών του Συμβουλίων, για την ψήφιση του προϋ¬ 
πολογισμού και των λοιπών διαχειριστικών πράξεων από 
το Δημοτικό Συμβούλιο, για την έγκριση των κανονισμών 
και τέλος για την πιθανή διάλυσή τους. 

- Οι αυτές αρμοδιότητες συντρέχουν στις περιπτώσεις 
των διαδημοτικών επιχειρήσεων, των επιχειρήσεων συνε¬ 
ταιριστικού χαρακτήρα, των Ανωνύμων Εταιρειών, των 
Δημοτικών Εταιρειών Λαϊκής Βάσης και πιθανώς άλλων 
που προβλέπονται από τη Νομοθεσία που ισχύει κάθε φο¬ 
ρά. 

- Προωθεί και συντονίζει τις προβλεπόμενες σχέσεις 
ανάμεσα σ’ αυτές και τα διοικητικά όργανα του δήμου, σε 
όσες περιπτώσεις τού~ο προβλέπεται από τον Νόμο. 

- Συνεργάζεται για τη νόμιμη και ολοκληρωμένη προώ¬ 
θηση των σχετικών διαδικασιών, με την Νομική Υπηρεσία 
του Δήμου. 

- Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευομένων υλικών και ειδών, μηδέ 
εξαιρουμένων και των κάθε είδους αυτοκινήτων και των 
λοιπών μηχανικών μέσων, πλην εκείνων που προορίζονται 
για την εκτέλεση έργων, την εισαγωγή του στην αποθήκη 
του Δήμου με τη συνοδεία των ποσοτικών παραστατικών 
στοιχείων και την παράδοσή του για κάθε περίπτωση, στις 
οικείες υπηρεσίες του Δήμου. 

- Είναι υπεύθυνο για την ασφαλή φύλαξη και καλή συ- 

ντήρηση του αποθηκευμένου υλικού και την ακρίβεια του 
υπολοίπου καθώς αυτό προκύπτει, σε κάθε στιγμή από το 
βιβλίο υλικού. 

- Χρησιμοποιεί βοηθητικά έντυπα αποδείξεων, δελτίων, 
καρτελών κ.λ.π., τα οποία εγκρίνονται από τον Δήμαρχο. 

- Εισηγείται την εκποίηση, του για διάφορους λόγους 
μη χρήσιμου υλικού ή την καταστροφή αυτού λόγω πα- 
λαιότητας και ενεργεί για την τήρηση της αναγκαίας για 
το σκοπό αυτό διαδικασίας. 

- Ενεργεί τα νόμιμα για τη βεβαίωση του αντιτίμου κάθε 
ζημίας που προκύπτει λόγω απώλειας ειδών ή υλικών γε¬ 
νικά σε βάρος του έχοντος την ευθύνη γι· αυτή υπολό¬ 
γου. 

- Ο υπάλληλος στον οποίο έχει ανατεθεί η διαχείριση 
του υλικού, ευθύνεται προσωπικά για κάθε ζημιά του Δή¬ 
μου που θα προέλθει από αμέλειά του, για τη διατήρηση 
και γενικά συντήρηση σε καλή κατάσταση του απ' αυτόν 
διαχειριζομένου υλικού και για κάθε αντικανονική διάθε¬ 
ση τέτοιου υλικού. 

- Τηρεί και ενημερώνει έγκαιρα και σωστά τα απαιτού- 
μενα βιβλία χρεοπίστωσης μηχανών, μηχανημάτων και 
λοιπών εξαρτημάτων του Δήμου. 

- Επιμελείται τον εφοδιασμό των υπηρεσιών με τα ανα¬ 
γκαία για την λειτουργία του είδη. 

- Παρακολουθεί τις τιμές των ειδών που διαχειρίζεται 
και ενημερώνει τον Δήμαρχο και τις επιτροπές προμηθει¬ 
ών, σχετικά με αυτές. 

- Τηρεί στατιστικούς πίνακες για τα προμηθευόμενα εί¬ 
δη, κάθε χρόνο, με όλα τα στοιχεία που διευκολύνουν τον 
έλεγχο των προμηθειών και την καλύτερη οργάνωσή 
τους. 

- Αξιολογεί τα στατιστικά στοιχεία κατανάλωσης των 
διαφόρων υλικών σε σχέση με το βαθμό απορρόφησης 
αυτών, ως και τα χρονικά όρια, τις διαδικασίες πραγματο¬ 
ποίησης των προμηθειών και επιμελείται για την έγκαιρη 
έναρξη των απαιτουμένων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε μια ενιαία προμήθεια, σύμφωνα με τον εκάστοτε 
ισχύοντα κανονισμών προμηθειών των Ο.Τ.Α., όπου επι¬ 
βάλλεται η εφαρμογή του. 

γ) Γραφείο εκκαθάρισης και εντολής δαπανών - Πλη¬ 
ρωμών 

- Ενεργεί τη σύμφωνα με τις διατάξεις του Δ.Κ.Κ. και 
του περί οικονομικής Διοίκησης και λογιστικού των Δή¬ 
μων και Κοινοτήτων Δ/τος, εκκαθάριση των δαπανών του 
Δήμου. Δια του προϊσταμένου αυτού αναλαμβάνει την πά¬ 
για προκαταβολή, εκτός αν αποφασίσει διαφορετικά το 
Δημοτικό Συμβούλιο και την διαχειρίζεται σύμφωνα με τις 
ισχύουσες σχετικές διατάξεις και οδηγίες και τις προς 
τούτο έγγραφες εντολές του Δημάρχου. 

- Παρακολουθεί τις τυχόν κατατιθέμενες εγγυήσεις και 
την ανάληψή του ως και του τόκους αυτών, ενημερώνο¬ 
ντας το τηρούμενο από το Γ ραφείο ειδικό βιβλίο. 

- Τηρεί βιβλίο παράδοσης των χρηματικών ενταλμάτων 
στους δικαιούχους ή στους με εξουσιοδότηση εντελλο- 
μένους την εξόφλησή τους. 

- Ενεργεί για την απόδοση λογαριασμού από τον Δή¬ 
μαρχο στο Δημοτικό Συμβούλιο, των δαπανών για τα χω¬ 
ρίς δημοπρασία εκτελούμενα έργα ή προμήθειες κ.λ.π., 
μέσα στις προθεσμίες που ορίζει ο Νόμος, συνεργαζόμε- 
νο προς τούτο με όλες τις αρμόδιες υπηρεσίες του Δήμου. 

- Φροντίζει για τη βεβαίωση των με αποφάσεις του Ελε¬ 


γκτικού Συνεδρίου, των με διοικητικές αποφάσεις κατα¬ 
λογισμένων σε βάρος κάθε υπόλογου, καθώς και την 
απόδοση των αχρεωστήτως λόγω καταλογισμού ει- 
σπραττομένων, τηρώντας προς τούτο βιβλίο σχετικών 
αποφάσεων. 

- Ελέγχει τη νομιμότητα και την πληρότητα των δικαιο- 
λογητικών και των παραστατικών στοιχείων γενικά κάθε 
δαπάνης, καθώς και την ύπαρξη ανάλογης πίστωσης 
στον προϋπολογισμό και εκδίδει τα χρηματικά εντάλματα 
πληρωμής, τα οποία μετά την υπογραφή του από τα κατά 
νόμο αρμόδια όργανα, προωθεί στο ταμείο για εξόφλησή 
τους. 

- Εκδίδει τις οίκοθεν εντολές για την τακτοποίηση των 
χρηματικών ενταλμάτων από επιστροφές αχρεωστήτως 
καταβληθέντων. 

- Συντάσσει τις εκκαθαριστικές αποφάσεις του Δημάρ¬ 
χου και μονογράφει τα σχέδια αυτών. 

- Παρακολουθεί και ενημερώνει τα στοιχεία των τοκο¬ 
χρεωλυτικών δανείων του Δήμου και ενεργεί για την 
έγκαιρη εκπλήρωση των συναφών υποχρεώσεών του. 

- Αναφέρει αμέσως στον Προϊστάμενο του τμήματος 
και τον Δήμαρχο, κάθε περίπτωση που θα υποπέσει τυχόν 
στην αντίληψή του και από την οποία πιθανόν να παρα¬ 
βλάπτονται οικονομικά τα συμφέροντα του Δήμου. 

- Τα χρηματικά εντάλματα φέρο υ ν στο στέλεχος την μο¬ 
νογραφή του εκδίδοντος αυτά υπαλλήλου, με την έννοια 
της ορθής σ’ αυτό μεταφοράς των εντελλομένων ποσών 
από την εκκαθαριστική της δαπάνης πράξη του Δημάρ¬ 
χου- 

- Τα στελέχη του εντάλματος παραμένουν όπως έχουν 
στο σώμα αυτού και αποτελούν συρραμμένα τεύχη, τα 
οποία αρχειοθετούνται κάθε χρόνο κατ’ αύξοντα αριθμό. 
Εφόσον η υπηρεσία διευκολύνεται με την τήρηση παρα¬ 
στατικού αντιτύπου αυτού στον οικείο φάκελο κάθε δα¬ 
πάνης, τούτο αποτελείται από ακριβές φωτοτυπικό αντί¬ 
γραφο που εκδίδεται με μέριμνα του ίδιου γραφείου. 

- Ελέγχει τη νομιμότητα και προσυπογράφει τις απο¬ 
φάσεις του Δημάρχου για την εκκαθάριση και ανάληψη 
των δαπανών (εκτελουμένων έργων, προμηθειών, εργα¬ 
σιών κ.λ.π.), εφόσον δεν τηρείται το περί εκθέσεων σύ¬ 
στημα που ορίζεται από τις, περί λογιστικού των Δήμων, 
διατάξεις του οικείου Διατάγματος, που εκδίδονται από 
τις σχετικές με τις δαπάνες υπηρεσίες του Δήμου, ανα¬ 
γράφοντας σ’ αυτές το οικείο Κεφάλαιο και άρθρο του 
Προϋπολογισμού. 

- Διεξάγει τις λογιστικές πράξεις που σχετίζονται με την 
πληρωμή των εξόδων του Δήμου, την τήρηση των αντί¬ 
στοιχων λογιστικών βιβλίων του Ταμείου και την κατάρτι¬ 
ση των μηνιαίων και ετησίων λογ/σμών της διαχείρισης 
αυτού. 

- Μεριμνά για την παρακράτηση των κρατήσεων υπέρ 
τρίτων. 

- Συντάσσει και υποβάλλει στην οικονομική Εφορία στο 
τέλος κάθε χρόνου την οριστική δήλωση Φ.Μ.Υ. 

- Συνεργάζεται με τα διάφορα επικουρικά και ασφαλι¬ 
στικά ταμεία, σε ό,τι αφορά τα αντίστοιχα με αυτά θέμα¬ 
τα, των εργαζομένων, παρακολουθώντας ανελλιπώς την 
ανάλογη νομοθεσία. 

- Εκτελεί κάθε άλλη εργασία που ανάγεται στις πληρω¬ 
μές γενικά του Δήμου και που του ανατίθεται από τον Δη¬ 
μοτικό Ταμία. 

- Για την αντιμετώπιση όλων των ως άνω εργασιών, το- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17179 


ποθετείται από τον Δήμαρχο ο απαιτούμενος αριθμός 
υπαλλήλων, στους οποίους ανατίθενται οι από το λογι¬ 
στικό προβλεπόμενες ελεγκτικές ή άλλες αρμοδιότη¬ 
τες. 

δ) Γραφείο Προϋπολογισμού - Απολογισμού 

- Τηρεί ειδικό αρχείο προϋπολογισμών και απολογι¬ 
σμών του Δήμου με όλες τις συναφείς εγκριτικές και τρο- 
ποποιητικές αποφάσεις. 

- Παρακολουθεί την πορεία εκτέλεσης του προϋπολο¬ 
γισμού και εισηγείται τις αναμορφώσεις αυτού με την εγ¬ 
γραφή νέων εσόδων και αναπληρωματικών, συμπληρω¬ 
ματικών ή εκτάκτων πιστώσεων. 

- Συγκεντρώνει και καταχωρεί στα οικεία λογιστικά βι¬ 
βλία τα αποτελέσματα από την εκτέλεση του σκέλους των 
εξόδων του προϋπολογισμού. 

- Καταχωρεί στα οικεία βιβλία, τις με τον προϋπολογι¬ 
σμό χορηγούμενες κάθε είδους πιστώσεις και ενημερώ¬ 
νει με ειδική κατάσταση τον Δήμαρχο για τις τυχόν γενό- 
μενες υπερβάσεις. 

- Επιτηρεί και ελέγχει του από την αρμόδια Ταμιακή 
Υπηρεσία καταρτιζόμενους απολογιστικούς πίνακες, 
όσον αφορά το σκέλος των εξόδων του προϋπολογισμού, 
αντίγραφο δε αυτών παραδίνει στο γραφείο προσόδων 
του Δήμου για τον έλεγχο των συναφών στοιχείων της αρ- 
μοδιότητάςτου. 

- Μεριμνά για την ψήφιση των μαζικών πιστώσεων του 
προϋπολογισμού, συντάσσοντας ενυπόγραφα τις περί 
αυτών εισηγήσεις του Δημάρχου προς το Δημοτικό Συμ¬ 
βούλιο και τη Δημαρχιακή Επιτροπή. Παρέχει τα ανα¬ 
γκαία λογιστικά στοιχεία σε όλες τις υπηρεσίες του Δή¬ 
μου, προκειμένου να χρησιμοποιηθούν σε εισηγήσεις του 
Δημάρχου, για την ψήφιση ανάλογων πιστώσεων. 

- Ελέγχει και ταξινομεί τα αποστελλόμενα στο Δήμο 
απολογιστικά στοιχεία, συμπληρώνει αυτά και τα ετοιμά¬ 
ζει για τον τελικό έλεγχό του από την Δημαρχιακή Επι¬ 
τροπή και το Δημοτικό Συμβούλιο. 

ε) Γ ραφείο Ταμιακής Υπηρεσίας - Εισπράξεων εσόδων 

- Διεξάγει με την προσωπική ευθύνη και διεύθυνση του 
Δημοτικού Ταμία (όπου υπάρχει) και με τα αρμόδια ει- 
σπρακτορικά και διαχειριστικά όργανα κ.λ.π. την ταμιακή 
υπηρεσία του Δήμου, σύμφωνα με τα όσα ορίζονται στο 
Δημοτικό Κώδικα και στο από 17.5.59 Διάταγμα σχετικά με 
τον λογιστικό των Δήμων. 

- Για την είσπραξη των εσόδων του Δήμου εφαρμόζο¬ 
νται οι ισχύουσες κάθε φορά διατάξεις σχετικά με την εί¬ 
σπραξη των Δημοσίων Εσόδων και των Εσόδων των 
Ο.Τ.Α., τα δε ταμιακά όργανα είναι προσωπικά υπεύθυνα 
για την εφαρμογή τους. 

- Ο Δημοτικός Ταμίας εισπράττει ο ίδιος αλλά και με τα 
εισπρακτορικά όργανα όλα τα έσοδα του Δήμου, που 
προβλέπονται από τον ετήσιο προϋπολογισμό ως και όσα 
προβλέπονται από ειδικές αποφάσεις του Δημοτικού 
Συμβουλίου τρέχουσας ή παρελθούσας χρήσης, εφόσον 
δεν έχουν υποπέσει σε παραγραφή. 

- Εισπράττει ακόμα υπέρ τρίτων κάθε έσοδο, εφόσον η 
είσπραξή του ανατίθεται νόμιμα στο Δήμο. 

- Εξοφλεί τα χρηματικά εντάλματα μέσα στα όρια του 
προϋπολογισμού και των συναφών αποφάσεων του Δη¬ 
μοτικού Συμβουλίου και της Δημαρχιακής Επιτροπής. 


- Δίνει εντολή για τη λήψη όλων των από του νόμους πε¬ 
ρί εισπράξεων Δημοσίων εσόδων επιτρεπομένων ανα¬ 
γκαστικών μέτρων κατά παντός οφειλέτου του Δήμου. 

- Ασκεί την ποινική δίωξη κατά των οργάνων που είναι 
επιφορτισμένα με την εκτέλεση ενταλμάτων προσωπικής 
κράτησης όπου και όταν αυτό είναι επιτρεπτό, σε τυχόν 
περιπτώσεις, που επιδεικνύεται από αυτά ασυγχώρητη 
αμέλεια. 

- Εποπτεύει την υπηρεσία της είσπραξης και μεριμνά, 
ώστε η είσπραξη των εσόδων, καθώς και κάθε σχετική 
προς τούτο ενέργεια να συντελείται μέσα στις νόμιμες 
προθεσμίες. 

- Προσδιορίζει εγγράφως στους εισπράκτορες τα έσο¬ 
δα που του ανατίθεται να εισπράξουν, ως και η προθεσμία 
είσπραξής του και αποφαίνεται σχετικά με τη χρηματική 
διαχείριση αυτών. 

- Υποβάλλει μέχρι τις πέντε (5) κάθε μήνα στον Δήμαρ¬ 
χο και στη Δημαρχιακή Επιτροπή λογαριασμό των εσό¬ 
δων και εξόδων που πραγματοποιήθηκαν μέσα στον 
προηγούμενο μήνα για ενημέρωση και έλεγχο. 

- Δίνει λόγο για τον ίδιο και τα εισπρακτορικά (και δια¬ 
χειριστικά, αν υπάρχουν) όργανα στο Ελεγκτικό Συνέδριο 
σύμφωνα με τις διατάξεις του Δημοτικού και Κοινοτικού 
Κώδικα. 

- Ο Δημοτικός Ταμίας δεν έχει δικαίωμα να κρατά στο 
ταμείο περισσότερο από το ι/ιοο του ποσού των εξόδων 
που είναι γραμμένα στον προϋπολογισμό του Δήμου. Τα 
υπόλοιπα χρήματα καταθέτει έντοκα και σε λογ/σμό όψης 
στην τράπεζα της Ελλάδας ή στο Ταμείο Παρακαταθηκών 
και Δανείων ή στο Ταχυδρομικό Ταμιευτήριο ή στην Εθνι¬ 
κή ή στην Αγροτική Τράπεζα κ.λ.π. 

- Ελέγχει και επαληθεύει τις εισαγόμενες εισπράξεις σε 
συνάρτηση με τα συνοδεύοντα αυτές παραστατικά στοι¬ 
χεία. 

- Ελέγχει, βοηθούμενος από του αρμόδιους υπαλλή¬ 
λους της Υπηρεσίας, με δική του προσωπική ευθύνη τη 
νομιμότητα και εγκυρότητα των εκτελουμένων δαπανών 
και προβαίνει στην πληρωμή των δικαιούχων. Τα του ελέγ¬ 
χου και των διαδικασιών πληρωμής, εξόφλησης κ.λ.π., 
ορίζονται από τις διατάξεις του αρ. 60 του λογιστικού (δή¬ 
μων και κοινοτήτων). 

- Ο δημοτικός Ταμίας, με προσωπική του ευθύνη, ενερ¬ 
γεί τις χρηματικές δοσοληψίες μέσω του τραπεζικού συ¬ 
στήματος, χειριζόμενος προσωπικά τα μπλοκ γραμμα¬ 
τίων και επιταγών που είναι χρεωμένος γι’ αυτό το σκοπό. 

- Για την ενεργοποίηση των γραμματίων και των επιτα¬ 
γών που εκδίδονται για την οποιαδήποτε διακίνηση χρη¬ 
μάτων σε πίστωση ή σε βάρος των οικείων λογαριασμών 
του Δήμου, απαιτείται η προσυπογραφή αυτών και από 
τον προϊστάμενο της Διεύθυνσης Οικονομικών Υπηρε¬ 
σιών - Στο τέλος κάθε οικονομικής χρήσεως, υποβάλλει 
τον ετήσιο Απολογισμό εσόδων - εξόδων του Δήμου στη 
Δημαρχιακή Επιτροπή, για τις παραπέρα διαδικασίες 
προελέγχου του και εισαγωγής του στο Δημοτικό Συμ¬ 
βούλιο για έγκριση. 

- Εκδίδει προσκλήσεις, ειδοποιήσεις και άλλες ενημε¬ 
ρωτικές πράξεις σχετικά με τις οφειλές των υποχρέων και 
φροντίζει για την επίδοσή του κατά τα νομίμως και από 
τον παρόντα οργανισμό προβλεπόμενα. 

-Διεξάγει κάθε υπηρεσία που σχετίζεται με την επιμέλεια 
της βεβαίωσης και είσπραξης όλων των εσόδων του Δήμου 
και με την τήρηση των αντίστοιχων λογιστικών βιβλίων. 

- Σχετικά με τις εισπράξεις γενικά, του χρηματικούς κα¬ 
ταλόγους, τις διπλότυπες αποδείξεις, τα τηρούμενα κύ¬ 
ρια και βοηθητικά βιβλία, τη θεώρηση αυτών, την έκδοση 
γραμματίων, την αποδοχή επιταγών κ.λ.π., εφαρμόζονται 
ακριβώς τα από το λογιστικό των Δήμων οριζόμενα. 

- Τα εισπραττόμενα έσοδα της ημέρας παραδίδονται 
από του εισπράκτορες πριν από την αναχώρησή του από 
το Ταμείο, στο τέλος του ωραρίου του, στα χέρια του Τα¬ 
μία. Ως προς την παράδοση, την έκδοση γραμματίου πα¬ 
ραλαβής, την παράδοση των βιβλίων διπλοτύπου είσπρα¬ 
ξης, των αποσπασμάτων κ.λ,π., που προβλέπουν οι δια¬ 
τάξεις του άρθρου 58 του από 17.5.59 Β Δ/τος. 

- Ενεργεί την πίστωση των οφειλετών που πλήρωσαν 
και την οίκοθεν βεβαίωση των πραγματοποιηθέντων εσό¬ 
δων που δεν εισπράχθηκαν με βάση αντίστοιχους χρημα¬ 
τικούς καταλόγους. 

- Επιμελείται την τακτική εισαγωγή των εισπράξεων στο 
Δημοτικό Ταμείο ανά κεφάλαιο και άρθρο του προϋπολο¬ 
γισμού και με την ενημέρωση των οικείων λογιστικών βι¬ 
βλίων. 

- Ασκεί κάθε άλλη εργασία που ανάγεται στη βεβαίωση 
και είσπραξης γενικά των εσόδων του δήμου και που του 
ανατίθεται από τον Δημοτικό Ταμία. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Δ/ντής 

- Τηρεί χωριστό αρχείο της υπηρεσίας της με τον πιο 
πρόσφορο τρόπο που καθορίζεται με κανονιστική από¬ 
φαση του Δημάρχου. Στο γενικό αρχείο του Δήμου δεν 
περιλαμβάνεται η αρχειοθέτηση των εγγράφων της Τε¬ 
χνικής Υπηρεσίας. 

- Καταρτίζει σε συνεργασία με τους προϊσταμένους των 
υπηρεσιών και τον Δήμαρχο, το σχέδιο του ετήσιου τεχνι¬ 
κού προγράμματος. 

- Επιμελείται την εφαρμογή του. 

- Τα της εκτέλεσης και Θεώρησης των μελετών, της δ ια- 
δικασίας ανάθεσης έργων, των πιστοποιήσεων, των τιμο¬ 
λογίων, των λογαριασμών και κάθε άλλου δικαιολογητι- 
κού ενταλμάτων πληρωμής, που αναφέρονται στα εκτε- 
λούμενα από το Δήμο έργα και στις ενεργούμενες απ’ 
αυτόν προμήθειες, ορίζονται με κανονιστική απόφαση 
του Δημάρχου, προσαρμοσμένη στις διατάξεις του 
Πρ/κού Διατάγματος 171/15.5.87, σε συνδυασμό με την 
ισχύουσα υπηρεσιακή κατάσταση αυτής. 

- Παρακολουθεί και επιβλέπει την εκτέλεση όλων των 
τεχνικών έργων, έχοντας δικαίωμα ελέγχου, για τη σύμ¬ 
φωνα με τους κανόνες της τεχνικής και τις προδιαγραφές 
των οικείων μελετών κατασκευή τους και παροχής των 
απαραίτητων οδηγιών στα όργανα εκτέλεσης και επίβλε¬ 
ψης των έργων. Περί των ανωτέρω έχει την υποχρέωση να 
ενημερώνει έγκαιρα το Δήμαρχο. 

- Ελέγχει και προσυπογράφει επίσης τις καταστάσεις 
πληρωμής ημερομίσθιων του υπαλληλικού και εργατοτε- 
χνικού προσωπικού, του απασχολουμένου στο Δήμο για 
την εκτέλεση έργων ή εργασιών, είτε το ύτο συνδέεται μα¬ 
ζί του με σχέση εργασίας ιδιωτικού δικαίου, είτε ασχολεί- 
ται στην εκτέλεση των με αυτεπιστασία εκτελουμένων 
από το Δήμο έργων. 

- Ελέγχει και προσυπογράφει επίσης τις καταστάσεις 
πληρωμής ημερομίσθιων υπαλλήλων και εργατών ως 
άνω, των απασχολουμένων σ’ όλα τα εξωτερικά συνερ¬ 
γεία του Δήμου. 

- Επιλαμβάνεται κάθε Θέματος γενικά, που εμπίπτει 


στις ειδικές αρμοδιότητες που ορίζονται με τις διατάξεις 
περί εκτελέσεως Δημοτικών και Κοινοτικών έργων. 

- Ενημερώνεται επί των τεχνικών έργων, των Νομικών 
Προσώπων του Δήμου, Δημοτικών επιχειρήσεων, καθώς 
και όλων των φορέων που ασκούν τεχνικές δραστηριότη¬ 
τες μέσα στα όρια του Δήμου ή που ασκούν τεχνικές δρα¬ 
στηριότητες με επιρροή στην πόλη, ώστε να μπορεί να πα¬ 
ρέχει τις τεχνικές του γνώμες στη Δημοτική Αρχή. 

- Μεριμνά και ενεργεί ό,τι χρειάζεται για την ολοκλήρω¬ 
ση του αποχετευτικού δικτύου στην πόλη, τη συντήρησή 
του και την καλή του λειτουργία στο βαθμό και στην έκτα¬ 
ση που ορίζεται από τον ειδικό νόμο. 

Α. ΤΜΗΜΑ ΜΕΛΕΤΩΝ - ΕΡΓΩΝ 
Προϊστάμενος 

Έχειτην εποπτεία και τον έλεγχο της καλής λειτουργίας 
των Γραφείων του Τμήματός του καθώς και τον συντονι¬ 
σμό αυτών. 

- Εισηγείται ιεραρχικά τα θέματα της αρμοδιότητάς 
του. 

- Έχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για το σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του, για τη θεμελίωση των συναφών προς τις αρ¬ 
μοδιότητες αυτών, ενεργειών της Διοίκησης του Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο, τα συμφέροντα του Δήμου και των δημοτών. 

- Ο προϊστάμενος συζητά και ανάλογα συμφωνεί ή όχι, 
τροποποιώντας τις υπηρεσιακές εισηγήσεις των υπαλλή¬ 
λων της δικαιοδοσίας του, με ενυπόγραφη πάντοτε ση¬ 
μείωσή του στο σχέδιο των εγγράφων, με παράλληλη 
υποχρέωση, σε μια τέτοια περίπτωση, έγκαιρης και αιτιο¬ 
λογημένης ενημέρωσης του Δημάρχου. 

- Μεριμνά για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν 
στην αρμοδιότητά του, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνά και εποπτεύει τη γρήγορη και σωστή εξυπη¬ 
ρέτηση των πολιτών ή εκείνων που με κάποια υπεύθυνη 
ιδιότητα συναλλάσσονται με το Δήμο για λογαριασμό της 
υπηρεσίας που εκπροσωπούν και επιλαμβάνεται δισεπί- 
λυτων θεμάτων, παίρνοντας πρωτοβουλία για την υπέρ 
του πολίτη νόμιμη λύση τους. 

- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήματου, 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία της Υπηρεσίας του. 

- Παραλαμβάνει την αλληλογραφία που ανάγεται στην 
αρμοδιότητά του και διανέμει αυτή με ειδικό βιβλίο παρά¬ 
δοσης και παραλαβής στους υπ’ αυτόν υπαλλήλους. 

- Συγκεντρώνει στοιχεία δραστηριότητας και προόδου 
των λειτουργιών της υπηρεσίας του, συντάσσει και τηρεί 
εποπτικούς πίνακες, τηρεί στατιστικά και άλλα χρήσιμα 
στοιχεία για τη σύνταξη των προγραμμάτων στα αντικεί¬ 
μενα της αρμοδιότητάς του. 

- Προμηθεύει τα γραφεία της δικαιοδοσίας του με τα 
απαραίτητα βοηθήματα για τη διευ κόλυ νσή τουκαιγιανα 
κάνουν σωστά τη δουλειά τους. 

α) Γραφείο Μελετών 

- Συντάσσει τις μελέτες όλων των έργων που περιλαμ¬ 
βάνονται στο τεχνικό πρόγραμμα του Δήμου και των ενερ- 
γούμενων προμηθειών όπου τούτο είναι αναγκαίο. Συ¬ 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία, με βάση τα προγράμματα μα¬ 
κροχρόνιου τεχνικού προγραμματισμού που εκπονεί η δι¬ 
οίκηση του Δήμου. 

- Συντάσσει οποιαδήποτε μελέτη ζητηθεί από τον Δή¬ 
μαρχο. 

- Ενεργεί τις διαδικασίες για την έγκριση των μελετών ( 
αν αυτό χρειάζεται) και τη λήψη των αναγκαίων για το 
σκοπό αυτό αποφάσεων. 

- Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται, εκτός από τους αρμόδι¬ 
ους διοικητικούς και υπηρεσιακούς παράγοντες του Δή¬ 
μου και με κάθε άλλη αρχή ή Υπηρεσία, που συνδέεται με 
αυτά με οποιονδήποτε τρόπο, λαμβάνοντας υπόψη προ- 
ϋπάρχουσες συναφείς μελέτες, έργα ή άλλα σχετικά 
στοιχεία επηρεάζονται το είδος και τη δυνατότητα κατα¬ 
σκευής τους. 

- Τηρεί βιβλίο μελετών, στο οποίο κατ’ αύξοντα αριθμό 
και ημερομηνία περάτωσης αυτών, καταχωρούνται οι συ- 
ντασσόμενες μελέτες, αριθμούμενες ανηστοίχως. 

- Τηρεί ταξινομημένο αρχείο όλων των μελετών του 
Δήμου. 

β) Γραφείο Έργων 

- Ενεργεί τις διαδικασίες για τη διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

- Για κάθε έργο που εκτελείται από το Δήμο, ενεργεί για 
την εγκατάσταση των αναδοχών, τις εργασίες, την παρα¬ 
κολούθηση της ομαλής εξέλιξης της κατασκευής, τη σύ¬ 
νταξη επιμετρήσεων, τη συλλογή συναφών προς τα έργα 
στοιχείων για την σύνταξη των συγκριτικών πινάκων, τη 
συγκρότηση των προβλεπομένων από το νόμο επιτροπών 
παραλαβής των προμηθειών και των έργων τελικά και κά¬ 
θε άλλη πράξη προβλεπόμενη ή μη, Θεωρούμενη όμως 
αναγκαία για την τεχνική και οικονομική κάλυψη των έρ¬ 
γων και τη λογιστική δικαιολόγηση των δαπανών Τους. 

- Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα, προβαίνον έγκαιρα στις απαι- 
τούμενες προμήθειες και μεταφορές. 

- Τηρεί αρχείο των φακέλων των περατουμένων συνα¬ 
φών έργων και ενεργεί για την μέσα στις νόμιμες προθε¬ 
σμίες, πραγματοποίηση της παραλαβής τους, εισηγού- 
μενο σε περίπτωση που Θα διαπιστωθεί οποιαδήποτε κα¬ 
θυστέρηση, στον Δήμαρχο, τη λήψη των για κάθε 
περίπτωση επιβαλλομένων μέτρων 

- "Εχει την ευθύνη για την τήρηση των ιδίων διαδικα¬ 
σιών και όσων πέρα από αυτές προβλέπονται για την εκτέ¬ 
λεση διαφόρων έργων τέχνης (ηρώων, γλυπτών αναπα¬ 
ραστάσεων κ.λ.π.). 

- Επιμελείται τη συντήρηση και την ομαλή λειτουργία των 
δημοτικών καταστημάτων γενικώς, από τεχνική άποψη. 

- Τηρεί και ενημερώνει ανελλιπώς ειδική καρτέλλα για 
κάθε έργο, στην οποία εμφανίζεται με λεπτομέρειες η οι- 
κονομολογιστική κίνηση και κάλυψη του έργου. 

- Ενημερώνει ιεραρχικά και αμέσως το Δήμαρχο για τυ¬ 
χόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδους ανωμαλίες, ανεξάρτητα 
από τη σοβαρότητα και το οικονομικό μέγεθος αυτών. 


γ) Γ ραφείο Συντήρησης και Επισκευής Κτιριακών Εγκα¬ 
ταστάσεων - Οδών κλπ. Κοινοχρήστων χώρων 

- Φροντίζει για την επισκευή και συντήρηση: 
α) Όλων των σχολικών κτιρίων 

β) Όλων των δημοτικών καταστημάτων, 
γ) Όλων των δημοτικών χώρων (στεγασμένων και υπαί¬ 
θριων) συγκέντρωσης και ψυχαγωγίας των δημοτών. 

δ) Όλων των κτιρίων που στεγάζονται τα Κέντρα Απο¬ 
κατάστασης Υπερηλίκων 

ε) Όλων των κτιρίων που στεγάζονται άλλα κέντρα κοι¬ 
νωνικής πολιτικής. 

στ) Όλων των εγκαταστάσεων αθλητισμού, 
ζ) Όλων των λοιπών Κτιριακών εγκαταστάσεων που δεν 
περιλαμβάνονται στις πιο πάνω κατηγορίες. 

η) Όλων των οδών κ.λ.π. κοινοχρήστων χώρων της πε¬ 
ριφέρειας του Δήμου. 

- Συγκροτεί και κατευθύνει τα αναγκαία για τον άνω 
σκοπό συνεργεία. 

- Στα πλαίσια των οικείων μελετών και των οδηγιών των 
προϊσταμένων του, ιεραρχεί τις υπάρχουσες ανάγκες, 
ώστε στο συντομότερο δυνατό χρόνο να εξασφαλίζονται 
ομαλές συνθήκες λειτουργίας τους. 

Β. ΤΜΗΜΑ ΕΞΩΤΕΡΙΚΩΝ ΥΠΗΡΕΣΙΩΝ 
Προϊστάμενος 

Έχει την εποπτεία και τον έλεγχο της καλής λειτουργίας 
των Γ ραφείων του Τμήματός του καθώς και τον συντονι¬ 
σμό αυτών. 

- Εισηγείται ιεραρχικά τα θέματα της αρμοδιότητάς 
του. 

- Έχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για το σκοπό αυτό συνεργάζεται, βοηθά, 
συντονίζει και κατευθύνει τους υπαλλήλους που υπηρε¬ 
τούν μαζί του, για τη θεμελίωση των συναφών προς τις αρ¬ 
μοδιότητες αυτών, ενεργειών της Διοίκησης του Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο, τα συμφέροντα του Δήμου και των δημοτών. 

- Ο προϊστάμενος συζητά και ανάλογα συμφωνεί ή όχι, 
τροποποιώντας τις υπηρεσιακές εισηγήσεις των υπαλλή¬ 
λων της δικαιοδοσίας του, με ενυπόγραφη πάντοτε ση¬ 
μείωσή του στο σχέδιο των εγγράφων, με παράλληλη 
υποχρέωση, σε μια τέτοια περίπτωση, έγκαιρης και αιτιο¬ 
λογημένης ενημέρωσης του Δημάρχου. 

- Μεριμνά για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν 
στην αρμοδιότητά του, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνά και εποπτεύει τη γρήγορη και σωστή εξυπη¬ 
ρέτηση των πολιτών ή εκείνων που με κάποια υπεύθυνη 
ιδιότητα συναλλάσσονται με το Δήμο για λογαριασμό της 
υπηρεσίας που εκπροσωπούν και επιλαμβάνεται δισεπί- 
λυτων θεμάτων, παίρνοντας πρωτοβουλία για την υπέρ 
του πολίτη νόμιμη λύση τους. 

- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήματου. 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία της Υπηρεσίας του. 

- Παραλαμβάνει την αλληλογραφία που ανάγεται στην 
αρμοδιότητα του και διανέμει αυτή με ειδικό βιβλίο παρά¬ 
δοσης και παραλαβής στους υπ’ αυτόν υπαλλήλους. 

- Συγκεντρώνει στοιχεία δραστηριότητας και προόδου 
των λειτουργιών της υπηρεσίας του, συντάσσει και τηρεί 
εποπτικούς πίνακες, τηρεί στατιστικά και άλλα χρήσιμα 
στοιχεία για τη σύνταξη των προγραμμάτων στα αντικεί¬ 
μενα της αρμοδιότητάς του. 

- Προμηθεύει τα γραφεία της δικαιοδοσίας του με τα 
απαραίτητα βοηθήματα για τη διευκόλυνσή του και για να 
κάνουν σωστά τη δουλειά τους. 

α) Γραφείο Καθαριότητας 

- Μεριμνά για την κανονική διενέργεια της καθαριότη¬ 
τας στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο τη λήψη των μέτρων που επιβάλλονται κάθε φορά 
για, την εξασφάλισή της. 

- Παρακολουθεί την παρουσία του εργατοτεχνικού 
προσωπικού στον τόπο των εργασιών. 

- Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

- Ελέγχει και επιστατεύει την εκτέλεση των εργασιών 
και διεξάγει κάθε υπηρεσία που ανάγεται σε ζητήματα 
καθαριότητας. 

- Συντάσσει τις αρχικές καταστάσεις πληρωμής του 
ημερομισθίου εργατοτεχνικού προσωπικού καθαριότη¬ 
τας με βάση τα στοιχεία που του δίνονται από τον επόπτη 
καθαριότητας. 

- Εφαρμόζει το ωράριο εργασίας των σ' αυτό υπαγόμε¬ 
νων εργατοτεχνιτών και υπαλλήλων. 

- Εισηγείται την σύνταξη, τη συμπλήρωση και την τρο¬ 
ποποίηση, όταν τούτο είναι αναγκαίο του κανονισμού λει¬ 
τουργίας καθαριότητας του Δήμου. 

- Εισηγείται την καθιέρωση τομέων και ζωνών ευθύνης 
καθαρισμού της Πόλης και την σύσταση των για το σκοπό 
αυτό απαιτουμένων συνεργείων. 

- Εισηγείται τα κάθε μορφής δρομολόγια των διαδρο¬ 
μών των αυτοκινήτων καθαριότητας. 

- Οι αρμοδιότητες και τα καθήκοντα του επόπτη καθα¬ 
ριότητας καθορίζονται ως εξής: 

- Υπάγεται στο Τμήμα Εξωτερικών υπηρεσιών και εκτε- 
λεί άμεσα τις εντολές του Προϊσταμένου του γραφείου 
καθαριότητας. 

- Ακολουθεί το ωράριο εργασίας του εργατοτεχνικού 
προσωπικού καθαριότητας του Δήμου. 

- Ελέγχει το ωράριο εργασίας σε όλο το εργατοτεχνικό 
προσωπικό καθαριότητας του Δήμου. 

- Επιβλέπει την ενημέρωση των καρτελών παρουσίας 
του προσωπικού κατά την προσέλευση και αποχώρησή 
του και ενημερώνει τον Προϊστάμενό του για τις σημειού- 
μενες απουσίες ή τυχόν παρατυπίες στη χρήση του ωρο¬ 
λογίου. 

- Επιβλέπει προσωπικά την επιτόπου τόπου εκτέλεση 
των εργασιών που ανατίθενται στο εργατοτεχνικό προ¬ 
σωπικό, σύμφωνα με το καταρτιζόμενο πρόγραμμα. 

- Δέχεται τα διάφορα παράπονα ή αιτήματα των κατοί¬ 
κων της περιφέρειας, σχετικά με την καθαριότητα και 
φροντίζει, εφόσον πρόκειται για θέματα καθαριότητας 
για την ικανοποίησή τους. 


- Συνεργάζεται με το Γ ραφείο που υπάγεται, για τον 
προσδιορισμό των τομέων των δρομολογίων των αυτοκι¬ 
νήτων καθαριότητας και των άλλων προγραμμάτων που 
συντάσσονται με εντολή της Διοίκησης του Δήμου. 

- Ενημερώνει τον Προϊστάμενο ή τον Δήμαρχο, για 
όσες και όποιες διαπιστώσεις κάνει κατά την εκτέλεση 
της δουλειάς του, χρήσιμες για την βελτίωση του έργου 
των συνεργείων, τόσο όσον αφορά σ’ αυτά, όσο και όσον 
αφορά αυτήν την ίδια τη δουλειά τους. 

- Δίνει τις πρέπουσες και απαραίτητες οδηγίες προς 
τους εργαζόμενους για την καλύτερη και αποδοτικότερη 
εκτέλεση της δουλειάς τους. 

- Φροντίζει για την εξασφάλιση των, κατά το δυνατόν, 
καλύτερων συνθηκών παραμονής των εργαζομένων στον 
τόπο προσέλευσής τους και παραμονής τους στο Δήμο. 

- Αναφέρει αμέσως τις ελλείψεις σε είδη, εργαλεία και 
υλικά που αφορούν τα μέσα που χρησιμοποιούνται από 
την Υπηρεσία Καθαριότητας. 

- Φροντίζει, ώστε τα υπάρχοντα αναγκαία μέσα για την 
εκτέλεση της δουλειάς των συνεργείων, να βρίσκονται 
στον ενδεδειγμένο χώρο, όταν χρειάζεται. 

β) Γ ραφείο Προστασίας Περιβάλλοντος και Πρασίνου 

Ως προς το περιβάλλον. 

- Μεριμνά για τη δημιουργία και διατήρηση όσον το δυ¬ 
νατόν καλύτερων φυσικών συνθηκών ζωής στην πόλη. 

- Ειδικότερα φροντίζει και μέσα από τις δικαιοδοσίες 
του Δήμου και δια των αρμοδίων φορέων του Δημοσίου 
και του Ιδιωτικού τομέα, για την εξαφάνιση ή τη μείωση 
στο ελάχιστο δυνατόν, των στοιχείων ηχορύπανσης, ρύ¬ 
πανσης της ατμόσφαιρας (καυσαέρια κάθε είδους), αφι- 
σορύπανσης, βιομηχανικής ρύπανσης (λύματα, απόβλη¬ 
τα κ.λ.π.) οσμορύπανσης και λοιπών κατά περίπτωση ρυ¬ 
πάνσεων . 

- Αποτελεί τον συνθετικό κρίκο, ανάμεσα στο Δήμο και 
τους αρμόδιους φορείς στην προσπάθεια για την προ¬ 
στασία του περιβάλλοντος. 

- Δέχεται τις αναφορές των εξωτερικών υπηρεσιών του 
Δήμου και των πολιτών σε σχέση με το περιβάλλον και 
ενεργεί γρήγορα και μεθοδευμένα προς κάθε κατεύθυν¬ 
ση για τη λήψη των ενδεδειγμένων μέτρων. 

Ως προς το πράσινο και τις Παιδικές Χαρές: 

- Μεριμνά για την ανάπτυξη και διάδοση του πρασίνου 
στην πόλη, καθώς και για τη συντήρηση, τον εξωραϊσμό, 
την καθαριότητα και την επαύξηση των δημοτικών κήπων, 
αλσών και δενδροστοιχιών. 

- Μεριμνά για τον έγκαιρο εφοδιασμό του Δήμου με 
τους απαραίτητους σπόρους, φυτά, θάμνους, δένδρα 
κ.λ.π. και τη φύτευση ή την με άλλο τρόπο χρησιμοποίησή 
τους. 

- Η σύνταξη κηποτεχνικών μελετών που περιλαμβάνο¬ 
νται στο τεχνικό πρόγραμμα του Δήμου, συντάσσονται, 
εφόσον τούτο δεν μπορεί να γίνει από την αρμόδια υπη¬ 
ρεσία του Δήμου, από το οικείο τμήμα της περιφέρειας 
και οι εργασίες εκτελούνται από το Δήμο με δικά του μέ¬ 
σα ή από ιδιώτες εργολάβους κηποτεχνικούς. 

- Εκτελεί τα έργα που γίνονται με αυτεπιστασία, είτε με 
εργολαβία, είτε απ’ ευθείας αντιστοίχως. 

- Τηρεί και εφαρμόζει όλες τις διαδικασίες που ανάγο¬ 
νται στη δημοπράτηση, την εκτέλεση, την επίβλεψη και τη 
λογιστική και οικονομική κάλυψη των έργων πρασίνου. 

- Είναι υπεύθυνο για τη σωστή λειτουργία των συνερ¬ 
γείων κήπων και δενδροστοιχιών του Δήμου ως και των 
παιδικών χαρών. 

- Παρακολουθεί την παρουσία του εργατοτεχνικού 
προσωπικού των κήπων, των δενδροστοιχιών και των παι¬ 
δικών χαρών στον τόπο των έργων. 

- Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και για τη σύσταση των ανα¬ 
γκαίων για το σκοπό αυτό συνεργείων. 

- Ενεργεί τα φυτέματα και τη σπορά στους κήπους και 
τις δενδροστοιχίες σε όλη τη Δημοτική περιφέρεια. 

- Καλλιεργεί και συντηρεί το πράσινο γενικά του Δήμου. 

- Καλλιεργεί και φροντίζει τα φυτά και τα δενδρύλλια 
των φυτωρίων του Δήμου. 

- Ενεργεί εγκαίρως τις προμήθειες για δενδρύλλια, 
σπόρους, φυτά, εργαλεία, μηχανήματα, ανταλλακτικά, λι¬ 
πάσματα κ.λ.π. 

- Είναι υπεύθυνο για τον καθαρισμό των χώρων πρασί¬ 
νου από κάθε λογής άχρηστα αντικείμενα και τη μεταφο¬ 
ρά τους σε ειδικό χώρο, οριζόμενο παγίως ή κάθε φορά 
από το γραφείο καθαριότητας. 

- Ενεργεί για την ομαλή λειτουργία των παιδικών χαρών 
του Δήμου. 

- Στην ευθύνη του υπάγεται η φύλαξη των οργάνων των 
παιδικών χαρών, η συντήρηση και επισκευή τους και η εν- 
δεδειγμένη χρήση τους για την πρόληψη τυχόν ατυχημά¬ 
των. 

- Συντάσσει τις αρχικές καταστάσεις ημερομισθίων του 
εργατοτεχνικού προσωπικού, του απασχολούμενου στο 
πράσινο γενικά και στις παιδικές χαρές του Δήμου. 

γ) Γραφείο Νεκροταφείου - Σφαγείων 

Ως προς τη λειτουργία του Νεκροταφείου: 

- Επιμελείται τη σύνταξη και προσαρμογή του κανονι¬ 
σμού λειτουργίας και δικαιωμάτων του νεκροταφείου στα 
κάθε φορά δεδομένα. 

- Τηρεί τις διατάξεις του ως άνω κανονισμού. 

- Μεριμνά για την εφαρμογή των ισχυουσών υγειονομι¬ 
κών διατάξεων στο χώρο του νεκροταφείου. 

- Επιμελείται δια των εργαζομένων στο νεκροταφείο 
την καθαριότητα και την ευπρεπή εμφάνιση του χώρου. 

- Συγκεντρώνει τα αναγκαία βεβαιωτικά στοιχεία. Εκδί¬ 
δει τις οίκοθεν εντολές για την έγκαιρη είσπραξη των τε¬ 
λών και των δικαιωμάτων που προέρχονται από τη χρήση 
του νεκροταφείου. 

- Προβαίνει στη σύνταξη και την αποστολή στο ταμείο 
για βεβαίωση των εσόδων που για οποιοδήποτε λόγο κα¬ 
θυστερούν. 

- Τηρεί αριθμημένες καρτέλες των εισπραττομένων τε¬ 
λών και δικαιωμάτων για κάθε ταφή και φύλαξη οστών. 
Στην περίπτωση που τα έσοδα αυτά εισπράττονται με βε¬ 
βαιωτικούς καταλόγους, η Ταμειακή Υπηρεσία είναι υπο¬ 
χρεωμένη να παρέχει στο γραφείο του νεκροταφείου τα 
αποδεικτικά στοιχεία είσπραξης με τον πιο πρόσφορο 
τρόπο. 

- Μετά την αρχική δήλωση αξίας κατασκευαζομένου τά¬ 
φου, ενημερώνεται το αρμόδιο γραφείο της Τεχνικής 
Υπηρεσίας, για την επαλήθευση της αξίας που δηλώθηκε 
και την παροχή εκ μέρους του, εγγράφως των στοιχείων 
της τυχόν διαπιστούμενης υπέρβασης. Η αρχικά υποβαλ¬ 
λόμενη δήλωση, από μέρους των εργολάβων, δεν ενερ¬ 
γοποιείται, αν δεν έχει Θεωρηθεί από το αρμόδιο γραφείο 


της Τεχνικής Υπηρεσίας για το ποσόν της αξίας του υπό 
κατασκευήν τάφου. Σε περίπτωση διαφωνίας, αναγράφε¬ 
ται στη δήλωση συνοπτικό σημείωμα, υπογραφόμενο 
από τον ελέγχοντα μηχανικό, με το οποίο καθορίζεται και 
δικαιολογείται το, κατά τη γνώμη του, ακριβές ποσόν. 
Στην περίπτωση αυτή τα τέλη αναλογίζονται και εισπράτ- 
τονται, επί του ποσού που προσδιορίζεται από την υπη¬ 
ρεσία. 

- Εκτελεί κάθε άλλη υπηρεσία που προβλέπεται από τον 
κανονισμό του νεκροταφείου ή του ειδικού νόμου περί 
των κοιμητηρίων και των σ’ αυτά λειτουργούντων Ιερών 
Ναών. 

Ως προς την λειτουργία των σφαγείων: 

- Φροντίζει για την ομαλή λειτουργία των σφαγείων του 
Δήμου σύμφωνα με την ισχύουσα νομοθεσία και τις απο¬ 
φάσεις του Δημοτικού Συμβουλίου. 

δ) Γ ραφείο Κίνησης και Συντήρησης Οχημάτων 

- Εντέλλεται και προγραμματίζει την κίνηση των οχημά¬ 
των του Δήμου γενικά. 

- Εντέλλεται και παρακολουθεί επιμελώς την προμή¬ 
θεια και την κατανάλωση των καυσίμων. 

- Έχει την άμεση επαφή με τα συνεργεία συντήρησης' 
των αυτοκινήτων και την περαιτέρω ευθύνη για την έγκαι¬ 
ρη εισαγωγή και εξαγωγή τους σ’ αυτά και από αυτά. 

- Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Δήμου. 

- Τηρεί και ενημερώνει ανελλιπώς τα ειδικά βιβλία και 
έντυπα που ορίζονται από το νόμο για την κίνηση των αυ¬ 
τοκινήτων. 

- Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. 

- Τηρεί τα αναγκαία βιβλία για τη χρεοπίστωση των υλι¬ 
κών καιτων ανταλλακτικών που χρησιμοποιούνται στη συ¬ 
ντήρηση και επισκευή των αυτοκινήτων του Δήμου. 

- Είναι αρμόδιο για τη λήψη και εφαρμογή των ενδε- 
δειγμένων για τη φύλαξη των αυτοκινήτων μέτρων. 

- Αναφέρει κάθε ζημιά που προκαλούν ή προκαλείται 
στα αυτοκίνητα του Δήμου και ενεργεί για την απόδοση ή 
διεκδίκηση του αντιτίμου των ζημιών. 

- Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου, ως και των από αυτά κατα- 
ναλισκομένων καυσίμων. 

- Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

- Μεριμνά ώστε τα απαιτούμενα για τις ανάγκες των 
υπηρεσιών του Δήμου αυτοκίνητα να βρίσκονται έτοιμα 
για κίνηση στις οριζόμενες ώρες χρησιμοποίησής τους. 

- Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

- Μεριμνά για την έγκαιρη ασφάλιση των αυτοκι νήτων 
του Δήμου γενικά. 

- Τηρεί χωριστά για κάθε αυτοκίνητο ειδικό φάκελο, 
στον οποίο φυλάσσονται με επιμέλεια τα στοιχεία κτήσης, 
κυκλοφορίας και ασφάλισης αυτών. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για τη συντήρηση και επισκευή των 
αυτοκινήτων του Δήμου. 

- Είναι υπεύθυνο για τη σωστή λειτουργία του συνεργεί¬ 
ου επισκευής και συντήρησης των αυτοκινήτων του Δή¬ 
μου, εφόσον τελικά συσταθεί τέτοιο συνεργείο στο Δήμο 
και για κάθε μικροεπισκευή που ήδη εκτελείται σ’ αυτά. 

ε) Γραφείο Ηλεκτροφωτισμού 

- Ενεργεί κάθε τι και εκτελεί τις εντολές των προϊστα¬ 
μένων του, σε ό,τι αφορά τον ηλεκτροφωτισμό των οδών, 
των πλατειών και των κοινοχρήστων χώρων ν της πόλης 
γενικά. 

- Αλλάζει τους χαλασμένους και καμένους λαμπτήρες 
του δικτύου, εφόσον περί αυτού υπάρχει πάγια και ειδική 
συναίνεση της Δ.Ε.Η. 

- Εκτελεί τα με αυτεπιστασία έργα ηλεκτροφωτισμού 
της πόλης. 

- Τηρεί τα αναγκαία βιβλία για τη χρεοπίστωση των υλι¬ 
κών και των ανταλλακτικών που χρησιμοποιούνται στην 
καλή λειτουργία του ηλεκτροφωτιστικού ν δικτύου γενι¬ 
κά. 

- Εφαρμόζει το ωράριο εργασίας, των σ’ αυτό υπαγο- 
μένων εργατοτεχνιτών. 

- Ενημερώνει εγκαίρως τη Δ.Ε.Η. για την αποκατάστα¬ 
ση των βλαβών στο δίκτυο. 

- Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την ομαλή λειτουργία του δικτύου 
φωτισμού. 

- Συντάσσει τις αρχικές καταστάσεις πληρωμής του 
ημερομίσθιου εργατοτεχνικού προσωπικού φωτισμού. 

- Ενεργεί την φωταγώγηση των χώρων, στους οποίους 
ο Δήμος οργανώνει κάθε μορφής εκδηλώσεις. 

- Φροντίζει για τον κανονικό ηλεκτροφωτισμό των δη¬ 
μοτικών καταστημάτων. 

στ) Γ ραφείο Υδρευσης και Αποχέτευσης 

Ως προς την ύδρευση: 

Τηρεί και εφαρμόζει τον ειδικό κανονισμό ύδρευσης 
του Δήμου και ειδικότερα: 

- Παρακολουθεί και ρυθμίζει σε συνεργασία με τη Νο¬ 
μική Υπηρεσία του Δήμου, τα ιδιοκτησιακά Θέματα και τα 
θέματα χρήσης του δικτύου, σύμφωνο με τις ισχύουσες 
διατάξεις του νόμου, τις εκδοθείσες ή εκδιδόμενες για το 
σκοπό αυτό ειδικές κανονιστικές αποφάσεις των αρμό¬ 
διων οργάνων και τα οριζόμενα στον κανονισμό ύδρευ¬ 
σης του Δήμου. 

- Εφαρμόζει τα οριζόμενα στον κανονισμό ύδρευσης, 
για την υδροδότηση των ενδιαφερομένων κατοίκων της 
πόλης. 

- Ενεργεί για την καταμέτρηση του καταναλισκομένου 
ύδατος από κάθε υδρευόμενο χωριστά, ενημερώνει τις 
σχετικές καρτέλες του Δήμου και υδρολήπτη, συντάσσει 
τους βεβαιωτικούς πίνακες της δαπάνης που αντιστοιχεί 
στον καθένα. 

- Εκδίδει τους σχετικούς λογαριασμούς οφειλετών 
τους οποίους μαζί με τους ως άνω βεβαιωτικούς πίνακες 
τους διαβιβάζει έγκαιρα στην Ταμιακή Υπηρεσία για τα 
περαιτέρω. 

- Εισηγείται στον Δήμαρχο μέτρα για την ευχερέστερη 
και ταχύτερη αντιμετώπιση των αναφερομένων δυσχερει- 
ών στην Υπηρεσία Ύδρευσης. 

- Εκτελεί τα έργα συντήρησης του δικτύου. 

- Συγκεντρώνει στοιχεία και συντάσσει τα δικαιολογητικά 
καταβολής δαπανών που προέρχονται από την εκτέλεση 
εργασιών εγκατάστασης παροχών, ανπκατάστασης μετρη¬ 
τών, επανασυνδέσεις κ,λ.π. από μέρους των υδρευόμενων. 

- Εισηγείται στο Δημοτικό Συμβούλιο την έγκριση των 
μεταβολών που πρέπει να επέλθουν στους σχετικούς πί¬ 
νακες οφειλετών μετά από διαπίστωση σφαλμάτων ή άλ¬ 
λων σχετικών περιπτώσεων. 


- Προμηθεύεται τα αναγκαία υλικά για την επέκταση, τη 
συντήρηση και την ομαλή λειτουργία του δικτύου, σύμ¬ 
φωνα με τις ειδικές διατάξεις του Νόμου, φυλάσσει αυτά 
και παρακολουθεί χρεωπιστωτικά την χρησιμοποίησή 
τους. 

- Εισηγείται, ύστερα από συνεννόηση και με την Νομική 
Υπηρεσία του Δήμου, τη λήψη των αναγκαίων μέτρων, 
όταν παρακωλύεται η λειτουργία των εγκαταστάσεων του 
δικτύου ύδρευσης ή προξενούνται βλάβες από τρίτους. 

- Οφείλει να έχει αποτυπώσει πλήρως σε χάρτη το δί¬ 
κτυο, τις βάνες και ό,τι άλλο είναι απαραίτητο για τη συ¬ 
ντήρησή του και να το έχει ενημερώσει για τα ειδικά προ¬ 
βλήματα της περιοχής και είναι υπεύθυνο για την πρόλη¬ 
ψη κάθε τυχόν μόλυνσης αυτού. 

- Φροντίζει για το κατάβρεγμα και το πλύσιμο των οδών 
κατά τους θερινούς μήνες και όσες φορές τούτο κρίνεται 
αναγκαίο λόγω ειδικής χρήσης (λαϊκές - αγορές, εμπορο- 
πανηγύρειςκ.λ,π.). 

- Εφαρμόζει το ωράριο εργασίας, των υπαγομένων σ’ 
αυτό εργατοτεχνιτών και υπαλλήλων. 

- Φροντίζει για την εξασφάλιση της καταλληλότητας 
του χρησιμοποιούμενου για πόση νερού και τον συναφή 
έλεγχο από το Γενικό Χημείο του Κράτους. 

- Για την έγκαιρη ενημέρωση για τις βλάβες του δικτύ¬ 
ου και την επισκευή τους, λειτουργεί επικοινωνιακό σύ¬ 
στημα με την ευθύνη του Προϊσταμένου Υπηρεσίας. 

Ειδικότερα ως προς τα έργα αποχέτευσης: 

- Πέρα από τα καθοριζόμενα στην προηγούμενη παρά¬ 
γραφο: 

- Τηρεί και εφαρμόζει τη διαδικασία δημοπράτησης και 
εκτέλεσης των έργων αποχέτευσης, σύμφωνα με τον Νό¬ 
μο. 

- Παραλαμβάνει και διεκπεραιώνει τις αιτήσεις των εν¬ 
διαφερομένων με τα συνοδεύοντα αυτές δικαιολογητικά. 

- Συγκεντρώνει τα απαραίτητα στοιχεία για την επιμέ¬ 
τρηση και παραλαβή των έργων και τον καταλογισμό της 
δαπάνης σε βάρος των υποχρέων. 

- Συντάσσει τους αρχικούς και οριστικούς πίνακες κα¬ 
ταβολής της δαπάνης και Α. επιμελείται τη βεβαίωσή τους 
από το Δημόσιο Ταμείο. 

- Επισημαίνει τις ελλείψεις και τις ανάγκες αποχέτευ¬ 
σης, σε όλο το φάσμα αυτής (ακάθαρτα, όμβρια, βόθροι, 
βυτιοφόρα, αντλήσεις, εκκενώσεις, ρέματα, καλύψεις, 
επιχώσεις, καταπατήσεις κ.λ.π.), και αναλόγως ενεργεί εί¬ 
τε για την ενημέρωση των αρμοδίων υπηρεσιών, είτε για 
τη λήψη μέτρων απ’ ευθείας από τον Δήμο. 

- Φροντίζει για την ομαλή και συνεχή λειτουργία των 
αντλιοστασίων ακαθάρτων καθώς και την εγκατάσταση 
Βιολογικού Καθαρισμού του Δήμου. 

- Παρακολουθεί καθημερινά την λειτουργία των παρα¬ 
πάνω εγκαταστάσεων και φροντίζει για την συντήρηση 
τους τηρώντας τα απαραίτητα βιβλία συντηρήσεων. 

- Εκδίδει τις άδειες για την από τρίτους εκτέλεση δια¬ 
φόρων εργασιών επί των δημοτικών οδών, πλατειών και 
γενικά κοινοχρήστων χώρων (τομές οδοστρωμάτων) για 
την τοποθέτηση, επισκευή, διαρρύθμιση ή συντήρηση 
εγκαταστάσεων αποχέτευσης. 

- Τηρεί χωριστό αρχείο των μελετών της αρμοδιοτητάς 
του και των δικτύων αποχέτευσης της Πόλης. 

- Ενημερώνει ανελλιπώς αυτά, ώστε σε κάθε στιγμή να 
υπάρχει πλήρης παράσταση των τηρουμένων από την 
υπηρεσία στοιχείων. 

- Γνωμοδοτέί σε κάθε περίπτωση τροποποίησης μελέ¬ 
της αποχέτευσης, αν κατά την εκτέλεση συναφών έργων 
διαπιστωθεί τέτοια ανάγκη. 

- Συντάσσει και χορηγεί βεβαιώσεις που έχουν σχέση 
με το αποχετευτικό δίκτυο του Δήμου, τηρουμένων για 
την εξουσιοδότηση της σχετικής διαδικασίας του Νόμου. 

- Μεριμνά για την από τους υπόχρεους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις εργασίες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων 
αυτές με πλημμέλεια, εφόσον αυτές εκτελέστηκαν σε έρ¬ 
γα αποχέτευσης. 

Γ. ΤΜΗΜΑ ΠΟΛΕΟΔΟΜΙΑΣ- ΣΧΕΔΙΟΥ ΠΟΛΕΩΣ & ΟΙ¬ 
ΚΙΣΜΩΝ 

Προϊστάμενος 

Έχει την εποπτεία και τον έλεγχο της καλής λειτουργίας 
των Γ ραφείων του Τμήματός του καθώς και τον συντονι¬ 
σμό αυτών. 

- Εισηγείται ιεραρχικά τα θέματα της αρμοδιότητάς 
του. 

- Έχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

- Έχει τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητάς του. Για το σκοπό αυτό συνεργάζεται, βοηθά, 
συντονίζει και κατευθύνει του υπαλλήλους που υπηρε¬ 
τούν μαζί του, για τη θεμελίωση των συναφών προς τις αρ¬ 
μοδιότητες αυτών, ενεργειών της Διοίκησης του Δήμου, 
σε σωστή και νόμιμη βάση, εξυπηρετούσα κατά κύριο λό¬ 
γο, τα συμφέροντα του Δήμου και των δημοτών. 

- Ο προϊστάμενος αυτών συζητά και ανάλογα συμφωνεί 
ή όχι, τροποποιώντας τις υπηρεσιακές εισηγήσεις των 
υπαλλήλων της δικαιοδοσίας του, με ενυπόγραφη πάντο¬ 
τε σημείωσή του στο σχέδιο των εγγράφων, με παράλλη¬ 
λη υποχρέωση, σε μια τέτοια περίπτωση, έγκαιρης και αι¬ 
τιολογημένης ενημέρωσης του Δημάρχου. 

- Μεριμνά για τις τοιχοκολλήσεις των ανακοινώσεων και 
για την κοινοποίηση των διακηρύξεων που εμπίπτουν 
στην αρμοδιότητά του, είτε αυτές προέρχονται από το 
Δήμο, είτε αποτελούν παραγγελία ή παράκληση διαφό¬ 
ρων άλλων Αρχών. 

- Μεριμνά και εποπτεύει τη γρήγορη και σωστή εξυπη¬ 
ρέτηση των πολιτών ή εκείνων που με κάποια υπεύθυνη 
ιδιότητα συναλλάσσονται με το Δήμο για λογαριασμό της 
υπηρεσίας που εκπροσωπούν και επιλαμβάνονται δισεπί- 
λυτων θεμάτων, παίρνοντας πρωτοβουλία για την υπέρ 
του πολίτη νόμιμη λύση τους. 

- Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
Τμήμα του. 

- Εισηγείται ιεραρχικά τη λήψη μέτρων για την εύρυθμη 
και ομαλή λειτουργία της Υπηρεσίας του. 

- Παραλαμβάνει την αλληλογραφία που ανάγεται στην 
αρμοδιότητά του και διανέμουν αυτή με ειδικό βιβλίο πα¬ 
ράδοσης και παραλαβής στους υπ’ αυτόν υπαλλήλους. 

- Συγκεντρώνει στοιχεία δραστηριότητας και προόδου 
των λειτουργιών της υπηρεσίας του, συντάσσει και τηρεί 
εποπτικούς πίνακες, τηρεί στατιστικά και άλλα χρήσιμα 
στοιχεία για τη σύνταξη των προγραμμάτων στα αντικεί¬ 
μενα της αρμοδιότητάς του. 


- Προμηθεύει τα γραφεία της δικαιοδοσίας του με τα 
απαραίτητα βοηθήματα για τη διευκόλυνσή του και για να 
κάνουν σωστά τη δουλειά τους. 

- Ασκεί υπό την άμεση και καθολική, εξάρτησή του από 
τον Δήμαρχο, όλες τις πολεοδομικές αρμοδιότητες που 
παραχωρούνται με νόμο, κάθε φορά, στο Δήμο. 

- Όπου σε σχέση με τις ειδικές αρμοδιότητες του Προϊ¬ 
σταμένου της ΔΙΕ'ΥΘΥΝΣΗς πολεοδομίας αναφέρεται «0 
Προϊστάμενος της Τεχνικής Υπηρεσίας», στο εξής θα νο¬ 
είται ως αρμόδιος ο Προϊστάμενος της Διεύθυνσης Πο¬ 
λεοδομίας. 

α) Γ ραφείο Έκδοσης Αδειών - Τοπογραφικών Εφαρμο¬ 
γών - Σχεδίου Πόλης - Οικισμών - Αυθαιρέτων - Επικινδύ¬ 
νων και Απαλλοτριώσεων - Ειδικών Μελετών 

- Ενεργεί τον προέλεγχο για έκδοση οικοδομικών αδει¬ 
ών. 

- Ελέγχει τις μελέτες και εκδίδει τις οικοδομικές άδειες. 

- Εκδίδει άδειες περιτοιχίσεως, κατεδαφίσεως, επιχω- 
ματώσεως και κοπής δέντρων (Ν. 1337/83). 

- Προβαίνει στον στατικό έλεγχο μελετών για έκδοση 
οικοδομικών αδειών (Π.Δ. 910/77). 

- Ελέγχει τις ήλεκτρο μηχανολογικές μελέτες εκδιδομέ- 
νων αδειών σύμφωνα με., το Γ.Ο.Κ. (άρθρο 112). 

- Ελέγχει τις μελέτες Θερμομόνωσης εκδιδομένων οι¬ 
κοδομικών αδειών (Ν.Δ. της 4.7.79). 

- Ελέγχει τη Θερμομόνωση ανεγειρομένων οικοδομών 
(άρθρο 2 παρ. 4 του Π.Δ. της 4.7 79 «Περί εγκρίσεως κα¬ 
νονισμού για την Θερμομόνωση κτιρίων»). 

- Τηρεί αρχείο οικοδομικών αδειών. 

- Ελέγχει τα φορολογικά και αποφαίνεται για την έγκρι¬ 
ση έκδοσης οικοδομικών αδειών. 

- Συντάσσει πράξεις έγκρισης εκτελεσθεισών οικοδομι¬ 
κών εργασιών. 

- Ελέγχει τις οικοδομές για θεώρηση των οικοδομικών 
αδειών (αυτοψίες, τρόπος έκδοσης αδειών). 

- Επιβάλλει μέτρα ασφαλείας σε οικοδομές (13.4.1929 
-10.9.83 Ν. 1396, ΕΚ126Α). 

- Επιλαμβάνεται κάθε θέματος σχετικού με τη στατική 
επάρκεια των οικοδομών (ΠΔ 910/77). 

-Διαπιστώνειτις βλάβες λόγω υγρασίας, στατικής ανε¬ 
πάρκειας φέροντος οργανισμού. 

- Διαπιστώνει την επικινδυνότητα των οικοδομών. 

- Συντάσσει διαγράμματα εφαρμογής (εγκ. Γ 24/79 
Υ.Δ.Ε.) και διαγράμματα διαμορφωμένης κατάστασης 
(αντί των τεχνικών εκθέσεων). 

- Προβαίνει σε διαπίστωση ασυμφωνίας μεταξύ εγκε¬ 
κριμένου σχεδίου και εφαρμοσθέντος στο έδαφος και την 
διορθώνει όταν είναι σε μικρό βαθμό, αλλιώς την προωθεί 
για τροποποίηση (Δ/γμα 18.10.1925 ΦΕΚ 322 Α). 

- Παρέχει πληροφορίες (έγγραφα και προφορικά) σε 
ό,τι αφορά την εφαρμογή του Γ.Ο.Κ. και γενικά της Πολε- 
οδομικής Νομοθεσίας (ΆρΘρ. 126 Γ.Ο.Κ.). 

- Εξετάζει την οικοδομησιμότητατων εκτός σχεδίου γη¬ 
πέδων για την έκδοση των σχετικών βεβαιώσεων. 

- Ελέγχει τα τοπογραφικά διαγράμματα που προορίζο¬ 
νται για σύνταξη πράξεων τακτοποιήσεως και αναλογι¬ 
σμού, όσον αφορά την ακρίβειά τους ως προς την υφι¬ 
στάμενη κατάσταση, την ισχύουσα ρυμοτομία και τους 
όρους δόμησης (Π.Δ. 910/77). 

- Ελέγχει τις οικοδομές από άποψη ορθής εφαρμογής 
ρυμοτομικών και οικοδομικών γραμμών (Π.Δ. 910/77). 

- Ελέγχει τα τοπογραφικά διαγράμματα για έκδοση οι¬ 
κοδομικών αδειών όσον αφορά την ορθότητά τους ως 
προς το εγκεκριμένο σχέδιο, την εφαρμογή του, τους 
όρους δόμησης και περιορισμούς δόμησης και τις προ¬ 
διαγραφές συντάξεως τους (ΠΔ 910/77 και Γ.Ο.Κ.). 

-Τηρεί αρχείο: 

α) Χαρτών και ρυμοτομικών διαγραμμάτων. 

β) Διαταγμάτων. 

γ) Πινακίδων εφαρμογής εγκεκριμένων ρυμοτ. σχε¬ 
δίων. 

δ) Όρων δόμησης. 

ε) Τεχνικών εκθέσεων και διαγραμμάτων εφαρμογής. 

- Παρέχει πληροφορίες και εκδίδει βεβαιώσεις για 
όρους δόμησης και χορηγεί αντίγραφα τεχνικών εκθέσε¬ 
ων, διαγραμμάτων εφαρμογής και σχεδίων. 

- Επιβλέπει τοπογραφικές εργασίες στα πλαίσια της 
Ε.Π.Α. 

- Διενεργεί αυτοψίες: 

α) Για την υλοποίηση των παραπάνω (όπου χρειάζεται). 

β) Γ ια εξέταση καταγγελιών. 

- Απαντά σε ερωτήματα πολιτών και εκδίδει βεβαιώ¬ 
σεις, σχετικά με την αρτιότητα και το οικοδομήσιμο των 
οικοπέδων τους για έκδοση άδειας οικοδομής, αγοραπω¬ 
λησίας ή απαλλαγής από φορολογικές επιβαρύνσεις 
(Γ.Ο.Κ./73). 

- Γνωμοδοτεί σχετικά με την ανάγκη τακτοποίησης οι¬ 
κοπέδων σε φάκελο δικαιολογητικών, εκδίδει άδεια οικο¬ 
δομής ΓΟΚ/73. 

- Παρακολουθεί και επιβλέπει τη σύνταξη των πολεο- 
δομικών μελετών των πράξεων εφαρμογής, του Γ ενικού 
Πολεοδομικού Σχεδίου και των μελετών αναθεώρησης 
του εγκεκριμένου ρυμοτομικού σχεδίου στα πλαίσια της 
επιχείρησης Πολεοδομικής Ανασυγκρότησης (Ε.Π.Α.). 

- Ασχολείται με τη διαδικασία τροποποίησης των εγκε¬ 
κριμένων ρυμοτομικών σχεδίων. 

- Ασχολείται με την έκδοση βεβαιώσεων οικοδομησιμό- 
τητας των οικοπέδων των περιοχών που εντάχθηκαν στο 
σχέδιο πόλεως βάσει του Ν. 1337/83 σύμφωνα με την Εγκ. 
106/86. 

- Προωθεί τη διαδικασία εγκρίσεως οδών προύφιστα- 
μένων του έτους 1923. 

- Ελέγχει οικοδομικές εργασίες. 

- Συντάσσει εκθέσεις αυτοψίας για κατεδάφιση αυθαι¬ 
ρέτων. 

- Εξετάζει ενστάσεις κατά εκθέσεων αυτοψίας αυθαί¬ 
ρετων από Επιτροπή. 

- Προβαίνει στην κατεδάφιση αυθαίρετων χωρίς (σε πε¬ 
ρίπτωση αυτοφώρου) ή μετά την διαδικασία. 

- Ενεργεί την διαδικασία επιβολής προστίμων αυθαίρε¬ 
των και εισφοράς ( απόφαση - εισήγηση σε συμβούλιο - 
οριστική απόφαση - βεβαίωση στο Δημόσιο Ταμείο). 

- Εισηγείται για έκδοση αποφάσεως ΑΝ 410/68 (περί 
εξαιρέσεως ή όχι από την κατεδάφιση) (ΑΝ 410/68). 

- Παραλαμβάνει δηλώσεις και ενεργεί τις διαδικασίες 
(Επιτροπές - απόφαση περιφερειάρχη) για εξαιρέσεις 
από κατεδάφιση αυθαίρετων (Ν. 1337/83). 

- Ενεργεί τη διαδικασία επιβολής κυρώσεων σε περι¬ 
πτώσεις αλλοιώσεως αρχιτεκτονικών, καλλιτεχνικών και 
στατικών στοιχείων διατηρητέων κτιρίων (Γ7). 


- Εξετάζει τα επικίνδυνα από απόψεως υγιεινής Θέματα 
υγρασιών κ.λ.π. και τηρεί τη σχετική διαδικασία (Δ/γμα 
13.4.29). 

- Έρχεται σε επαφή με Νομαρχιακές υπηρεσίες (π.χ. Δι¬ 
εύθυνση Υγιεινής Βιομηχανίας) με πιθανότητα κοινής ενερ¬ 
γοποίησης μετά παραλαβή διαμαρτυριών πολιτών, ψηφι¬ 
σμάτων, παρατηρήσεων και άλλων σχετικών εγγράφων. 

- Π αρέχει περιβαλλοντική πληροφόρηση σε διάφορους 
άλλους φορείς και συνεργάζεται με τους υπόλοιπους φο¬ 
ρείς της πολεοδομίας για Θέματα κοινού ενδιαφέροντος 
(π.χ. άρθρο 99 ΓΟΚ 73). 

- Χορηγεί βεβαιώσεις και αντίγραφο για ηλεκτροδότη- 
ση (ΠΔ65 1/77). 

- Συντάσσει έγγραφα, προσκλήσεις, προπαρασκευα¬ 
στικά για τη σύνταξη πράξεων τακτοποιήσεως, προσκυ- 
ρώσεως και αναλογισμού αποζημιώσεως λόγω ρυμοτο¬ 
μίας (ΠΔ 910/77). 

- Συντάσσει πράξεις τροποποιήσεως, προσκυρώσεως 
και αναλογισμού αποζημιώσεως λόγω ρυμοτομίας και τις 
κοινοποιεί στους ενδιαφερομένους (ΠΔ 910/77). 

- Συντάσσει μελέτη τυχόν ενστάσεων που υποβάλλο¬ 
νται κατά των πράξεων και επικυρώνει τις πράξεις με από¬ 
φαση (ΠΔ 910/77). 

- Συντάσσει μελέτη τυχόν ενστάσεων που υποβάλλο¬ 
νται κατά των πράξεων και επικυρώνει τις πράξεις με από¬ 
φαση (ΠΔ 910/77). 

- Κοινοποιεί τις αποφάσεις Γενικού Γραμματέα Περιφέ¬ 
ρειας, Υπουργού και Σ.Τ.Ε. στους ενδιαφερομένους (ΠΔ 
910/77). 

- Αποστέλλει αποφάσεις για δημοσίευση στην Εφημε¬ 
ρίδα της Κυβέρνησης που αφορούν αναγνώριση οδού 
προτού 1923 (Δ/γμα 1923). 

- Συντάσσει αποφάσεις αναγνώρισης οικοδομήσιμου 
αποκλημένων οικοπέδων (Δ/γμα 1923). 

- Συντάσσει ή επιβλέπει κυκλοφοριακές μελέτες. 

- Συντάσσει μελέτες ανάπλασης περιοχών ειδικού εν¬ 
διαφέροντος (παραδοσιακό κέντρο κ.λ.π.). 

- Φροντίζει για την σύνταξη και υλοποίηση των πράξεων 
αναλογισμού για τηνδιάνοιξη οδών, πλατειών κ.λ.π. 

- Μεριμνά για την προστασία της Ιστορικής και Αρχιτε¬ 
κτονικής κληρονομιάς του Δήμου (Διατηρητέα κτίρια, 
ιστορικοί χώροι κ.λ.π.). 

- Μεριμνά για την προστασία του περιβάλλοντος. 

Ως προς την κυκλοφορία ειδικότερα: 

- Συντάσσει τις μελέτες κυκλοφορίας και εισηγείται την 
έγκρισή τους και την εφαρμογή τους, ως και την εκτέλε¬ 
ση έργων σήμανσης και φωτεινών σηματοδοτήσεων, ως 
και ελεγχομένων εγκαταστάσεων γενικά. 

- Μεριμνά για την τοποθέτηση πινακίδων των ονομάτων 
των οδών και πλατειών της πόλης, καθώς και πινακίδων 
αρίθμησης των σπιτιών, των καταστημάτων και των ακι¬ 
νήτων γενικά. 

- Μεριμνά ακόμη για την τοποθέτηση ενδεικτικών κυκλο- 
φοριακών πινακίδων γενικά στους ενδεδειγμένους χώρους. 

- Μεριμνά για την από τους υπόχρεους κατασκευή των 
πεζοδρομίων της πόλης, εφαρμόζοντας τις οικείες, από 
τη Νομοθεσία περί πόλεων και κωμών, διατάξεις. Σε περί¬ 
πτωση αδυναμίας εκτέλεσης των έργων αυτών από τους 
ιδιώτες μέσα στις τασσόμενες από το δήμο προθεσμίες, 
προέρχεται στις, σύμφωνα με τις ανάλογες για την εκτέ¬ 
λεση έργων διατάξεις και τα περί συναφών αρμοδιοτήτων 
οριζόμενα στον παρόντα Οργανισμό, στην εφαρμογή των 

διαδικασιών για την εκτέλεση των έργων από το Δήμο, 

- Συντάσσει τις καταστάσεις υπόχρεων για την καταβο¬ 
λή του αντιτίμου της δαπάνης κατασκευής κρασπεδορεί¬ 
θρων και πεζοδρομίων από το Δήμο, αφού προηγουμέ¬ 
νως ενεργήσει τον αναλογισμό ανά τρέχον μέτρο πρόσο¬ 
ψης του ακινήτου και μετά τη νόμιμη Θεώρησή τους, τις 
στέλνει στο Ταμείο για βεβαίωση και είσπραξη. 

- Εκδίδει τις άδειες για την από τους τρίτους, εκτέλεση 
διαφόρων εργασιών επί των δημοτικών οδών, πλατειών 
και γενικά κοινοχρήστων χώρων. (Τομές Οδοστρωμάτων 
για την τοποθέτηση, επισκευή ή διαρρύθμιση εγκαταστά¬ 
σεων τηλεπικοινωνιών, ηλεκτροφωτισμού και ύδρευσης). 

- Μεριμνά για την από τους υπόχρεους πλήρη αποκα¬ 
τάσταση των τομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις εργασίες αυτές και εισηγείται τη λήψη των επιβαλ- 
λομένων μέτρων κατά των αρνουμένων ή εκτελούντων 
αυτές με πλημμέλεια. 

β) Γραφείο Κτηματολογίου: 

Στο Τμήμα αυτό ανήκει: 

α. Συγκέντρωση των πάσης φύσης τίτλων της ακίνητης 
και της κοινόχρηστης περιουσίας του Δήμου και η σύντα¬ 
ξη σχετικού για κάθε ακίνητο σχεδιαγράμματος. 

β. Η κατάρτιση για κάθε ακίνητο του Δήμου, φακέλου 
που περιλαμβάνει όλα τα στοιχεία που θεμελιώνου ντα επί 
του ακινήτου δικαιώματα ιδιοκτησίας του Δήμου. 

γ. Η περιφρούρηση επί της ακίνητης περιουσίας των δι¬ 
καιωμάτων νομής και κατοχής των από το Δήμο. 

δ. Η κατάρτιση των ιδιαιτέρων φακέλων για κάθε ένα 
από τους κοινόχρηστους χώρους που περιέχουν όλα τα 
στοιχεία επί των οποίων στηρίζονται τα έπ’ αυτών δικαιώ¬ 
ματα του Δήμου ως και τα σχετικά για κάθε ένα από αυ¬ 
τούς σχεδιαγράμματα. 

ε. Η κατάρτιση πλήρους κτηματολογίου για όλα τα ακί¬ 
νητα του Δήμου αστικά και μη κτήματα. 

Άρθρο 6ο 

- Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι στο Δήμο κατατάσσο¬ 
νται στην αντίστοιχη θέση του σχετικού Κλάδου. 

- Η κατανομή του προσωπικού στις επί μέρους οργανι¬ 
κές μονάδες γίνεται με απόφαση Δημάρχου, λαμβάνοντας 
υπόψη τις λειτουργικές ανάγκες των μονάδων, το προσό¬ 
ντα, την πείρα και τις ειδικές γνώσεις των υπαλλήλων. 

- Η ισχύς του παρόντος οργανισμού αρχίζει από την δη¬ 
μοσίευσή του στην Εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 


Άρθρο 7ο 

ΤΕΛΙΚΕΣ ΔΙΑΤΑΞΕΙΣ 

1. Η κατανομή του προσωπικού στις διάφορες Υπηρε¬ 
σίες και γραφεία του Δήμου και η ανάθεση στο προσωπι¬ 
κό των καθηκόντων τόσο αυτών που αναφέρονται στον 
παρόντα Οργανισμό, όσο και αυτών που πιθανώς να προ- 
κύψουν στο μέλλον, γίνεται με απόφαση του Δημάρχου 
αναλόγως των παρουσιαζομένων, κάθε φορά, υπηρεσια¬ 
κών αναγκών. 

Η άσκηση των καθοριζομένων με τον παρόντα Οργανι¬ 
σμό λειτουργιών, βασίζεται σε κανονιστικές πράξεις που 
εκδίδονται από το Δήμαρχο, μέσα από τις, με τις διατάξεις 
του αρ. 114 παρ. I εδ. γ και δ του Δημοτικού και Κοινοτικού 
Κώδικα, καθοριζόμενες δικαιοδοσίες του. 

2. Για την επιλογή των προϊσταμένων της Διεύθυνσης 
των Υπηρεσιών και των Τμημάτων, εφαρμόζονται οι δια¬ 
τάξεις του Ν. 2190/1994. 

3. Η τοποθέτηση των προϊσταμένων, πραγματοποιείται 
τελικά στις αντίστοιχες οργανικές μονάδες για τρία χρό¬ 
νια, με απόφαση του Δημάρχου. Οι τοποθετούμενοι ως 
Προϊστάμενοι, εξακολουθούν ν’ ασκούν τα καθήκοντά 
τους, μέχρι τη τυχόν επανεκλογή τους ή την τοποθέτηση 
νέου Προϊσταμένου. 

Για τον προσδιορισμό των κλάδων από τους οποίους 
Θα προέρχονται οι προϊστάμενοι των διευθύνσεων και 
των τμημάτων των υπηρεσιών του Δήμου, λαμβάνονται 
υπόψη οι σχετικές διατάξεις. 

Τα γραφεία που προβλέπονται από τον Οργανισμό αυ¬ 
τόν δεν είναι αυτοτελή. 

Το γραφείο του Δημάρχου είναι αυτοτελές γραφείο. 

Άρθρο 8ο 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις για την κάλυψη της μι¬ 
σθοδοσίας του υπάρχοντος προσωπικού. Η μελλοντική 
επιβέρυνση του προϋπολογισμού του Δήμου εκτιμάται 
στο ποσό των 470.000.000 περίπου για το σύνολο των 
υπαλλήλων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λευκάδα, 10 Ιουνίου 1999 

Με εντολή Γ ενικού Γ ραμματέα Περιφέρειας 
Ο Διευθυντής 
Δ. ΔΑΓΛΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΜρ: νννννν.Θΐ.ςΓ 
ΙΝΤΕΡΝΕΤ: ΗοΙ-θγ 
β-ιη&ίΙ: ην3δ @ ΙιοΙ.ςΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041)597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ _ Μέ ΧΡ ι 8 σελίδε ς 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σε \(5 6 ς και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Γ ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 » . 

70.000 *> . 3.500 » . 

30.000 >· . 1.500 » . 

15.000 >· . 750 » . 

5.000 >· . 250 » . 

10.000 » . 500 » . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


| * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
































